# Často kladené otázky

Táto príloha obsahuje zoznam otázok, často sa objavujúcich v diskusiách konferencií a vo fórach. Zoznam nie je v žiadnom prípade vyčerpávajúci. Ak si želáte do zoznamu pridať otázku/odpoveď, pošlite prosím Váš návrh emailom do gramps-devel@lists.sf.net

Čo je &app;?

  &app; je programový systém pre vedenie genealogického výskumu a analýzy (Genealogical Research and Analysis Management Program System). Inými slovami, je to osobný genealogický program ktorý umožňuje uchovávanie, editovanie a skúmanie genealogických údajov pomocou počítača.

Kde ho môžem získať a koľko stojí ?

  &app; si môžete zadarmo stiahnuť z http://sf.net/projects/gramps. &app; je projekt typu Open Source, publikovaný pod licenciou GNU General Public License. Máte k dispozícii plný prístup k zdrojovému kódu, a program i zdrojový kód môžete voľne distribuovať.

Pracuje pod Windows (tm)?

  Nie. &app; používa knižnice GTK a GNOME. I keď GTK knižnice už boli portované pre Windows, nie je tomu tak s knižnicami GNOME. Nevylučujeme, že sa to v budúcnosti nezmení.

Pracuje v OS MAC ?

  V projekte Fink boli portované niektoré zo starších verzií &app;u na OSX (tm). Port pre Mac OSX nie je projektom &app; priamo podporovaný, predovšetkým preto, lebo žiaden z vývojárov &app;u nepoužíva Mac OSX, a pretože OSX nie je Free Software.

  Táto verzia &app; (&appversion;) zrejme ešte nebola portovaná projektom Fink. Kvôli ďalším podrobnostiam prosím kontaktujte Fink projekt.

  Mimo projektu Fink boli niektorí užívatelia úspešní pri použití DarwinPorts.

Pracuje pod KDE?

  Áno, ak sú nainštalované požadované knižnice GNOME.

Musím mať naozaj nainštalovaný GNOME ?

  Áno, ale nemusíte použivať GNOME desktop.

Ktorú verziu GNOME potrebujem ?

  Táto verzia grampsu vyžaduje GNOME 2.8.0 alebo vyššie. Predošlé verzie zo série 1.0.x vyžadovali GNOME 2.0.

Je &app; kompatibilný s iným genealogickým software?

  &app; vynakladá všetko úsilie na to, aby bola zachovaná kompatibilita s GEDCOM, ktorý je všeobecným štandardom pre záznam genealogických informácií. Máme filtre pre import a export, ktoré umožňujú, aby &app; čítal a zapisoval súbory GEDCOM.

  Je však treba vedieť, že štandard GEDCOM je zavedený dosť nedôsledne - skoro každý genealogický software používa svoju vlastnú "odnož" GEDCOMu. Filtre pre import/export môžu byť vytvorené veľmi rýchlo po tom, ako sa o novej verzii dozvieme. Na to, aby sme sa o týchto neznámych odnožiach dozvedeli sú potrebujeme reakcie od našich užívateľov. Informujte nás prosím o všetkých verziách GEDCOM ktoré &app; nepodporuje, a my sa vynasnažíme, aby ich podporoval!

Dokáže &app; čítať súbory vytvorené pomocou iných genealogický programov?

  Viď vyšie.

Zapisuje &app; súbory tak, aby ich mohli ostatné genealogické programy čítať?

  Viď vyššie.

Dokáže &app; vytlačiť genealogický strom mojej rodiny?

  Áno. Názory ľudí na to, čo vlastne genealogický strom je, sa rôznia. Niektorí sa domnievajú, že je to graf počínajúci vzdialeným predkom, ktorý ukazuje všetkých jeho/jej potomkov a ich rodiny. Iní si myslia, že by to mal byť graf smerujúci od danej osoby späť do minulosti, uvádzajúci predkov a ich rodiny. Ďalší zase majú na mysli tabuľku, textovú správu, atď.

  &app; môže vytvoriť ktorýkoľvek z horeuvedených výstupov, a mnoho iných grafov a správ. Mimo toho, architektúra pluginov Vám (užívateľom) umožňuje vytvárať vlastné pluginy, ktorými môžu byť nové zostavy, grafy, alebo nástroje používané pri výskume.

Aké sú výstupné formáty zostáv aplikácie &app; ?

  Textové správy sú k dispozícií vo formátoch HTML, PDF, AbiWord, KWord, LaTeX, RTF, a OpenOffice. Grafické výstupy (grafy a schémy) sú vo formátoch PostScript, PDF, SVG, OpenOffice, a GraphViz.

Je &app; použiteľný pre internet?

  &app; môže ukladať www adresy a nasmerovať na ne Váš www prehliadač. Môže importovať dáta, ktoré si stiahnete z Internetu. Dokáže exportovať dáta, ktoré môžete posielať na Internet. &app; používa štandardné súborové formáty, bežne na Internete používané (napr. obrazové JPEG, PNG, a GIF, zvukové MP3, OGG, a WAV, video QuickTime, MPEG, a AVI, atď.) Mimo toho existuje len málo toho, čo môže genealogický program robiť s internetom .

Môžem si vytvoriť vlastné výstupy/filtre/atď.?

  Áno. Existuje viacero úrovní v ktorých sa dá realizovať prispôsobenie vlastným potrebám. Jednou z nich je vytváranie alebo úprava šablón pre výstupy. Poskytujú Vám určitú možnosť meniť typ písma, farby, a rozvrhnutie výstupov. To, čo bude v konkrétnom výstupe, môžete zadať aj použitím ovládacích prvkov aplikácie &app; v dialógu pre výstupy a správy. Ďalej, môžete vytvárať vlastné filtre - je to užitočné, ak chcete vyhľadávať ľudí na základe Vami stanovených kritérií. Filtre môžete kombinovať, a vytvárať tak filre nové, komplexnejšie. Nakoniec je tu možnosť vytvárania vlastných pluginov. Môžu to byť nové výstupy správ, nástroje použité pre skúmanie, filtre pre import/export, atď. To už predpokladá určité znalosti programovania v jazyku Python.

Aké štandardy &app; podporuje?

  Dobrá správa ohľadom štandardov je iba to, že ich o nich nikdy nie je núdza. &app; je testovaný tak, aby podporoval nasledovné varianty GEDCOMu: GEDCOM5.5, Brother's Keeper, Family Origins, Family Tree Maker, Ftree, GeneWeb, Legacy, Personal Ancestral File, Pro-Gen, Reunion, a Visual Genealogie.

Aká je najväčšia veľkosť databázy (v bytoch) ktorú dokáže &app; zvládnuť?

  &app; nemá fixne stanovené limity týkajúce sa veľkosti databázy. Počínajúc touto verziou, &app; už neukladá všetky údaje do pamäti, čo mu umožńuje, aby pracoval s oveľa rozsiahlejšími databázami ako predtým. V skutočnosti však isté obmedzenia existujú. Hlavným limitujúcim faktorom je dostupná systémová pamäť a veľkosť cache pre prístup databázy BSDDB. Pri bežnej veľkosti pamätí používaných v súčasnosti by &app; nemal mať problém využívať databázy s údajmi desiatok tisícok ľudí.

Koľko osôb dokáže spravovať databáza &app; ?

  Zistili sme, že na typickom počítači má &app; tendenciu spomaľovať, ak databáza obsahuje asi 150 000 osôb. Závisí to ale na tom, koľko pamäte máte k dispozícii.

Prečo je &app; tak pomalý?

  Už nie je! Vyskúšajte aktuálnu verziu, &appversion;.

Moja databáza je naozaj veľká. Je nejaký spôsob ako nahrať do pamäti všetky dáta?

  Počínajúc touto verziou, &app; už viac nnahráva všetky dáta do pamäti, čo mu umožňuje,aby pracoval s oveľa väčšou databázou ako predtým.

Chcem spustiť Úvodný dialóg ešte raz. Ako to dosiahnem?

  &app; udržiava flag v konfiguračnej databáze GNOME pre indikáciu, že startup dialóg už bol zobrazený. Aby to &app; urobil znovu, je potrebné flag resetovať. Uskutoční sa to nasledovným príkazom:

  `gconftool-2 -u /apps/gramps/behavior/startup`

Prečo sú znaky s diakritikou zobrazené v PDF/PS výstupoch ako zmäť znakov?

  Je to dané obmedzením dodaných fontov vo formátoch PS a PDF. Pre úspešnú tlač znakov s diakritikou použite príkaz Tlačiť... v menu pri výbere z dialógu tlače zostáv. Takýmto spôsobom sa použije pre tlač gnome-print, ktorý podporuje vytváranie PS a PDF, ako aj priamu tlač.

  Pokiaľ máte text obsahujúci len znaky latinky, voľbou PDF dostanete PDF ktorý bude menší ako ten, čo vytvorí gnome-print, a to kvôli tomu, že nebude obsahovať informáciu o fonte.

Prečo nemôžem pridať/odstrániť/editovať stĺpce zoznamov v pohľadoch Osoby a Rodina?

  Teraz už môžete! Vyskúšajte aktuálnu verziu, &appversion;.

Chcel by som do &app; prispieť tak, že napíšem svoju vlastnú preferovanú výstupnú zostavu. Ako na to?

  Najjednoduchším spôsobom ako pridať zostavy, filtre, nástroje, atď, je skopírovať tie, ktoré už v &app; existujú. Pokiaľ sa Vám podarí vytvoriť to, čo chcete úpravou existujúceho - gratulujeme! Ak Vašej myšlienke nevyhovuje logika žiadneho z existujúcich nástrojov &app;u, potom Vám táto stránka môže poskytnúť pomoc pri písaní Vašich vlastných pôvodných zásuvných modulov.

  Ak potrebujete ďalšiu pomoc, alebo ak by ste Váš nápad chceli s nami prediskutovať, neváhajte sa s nami spojiť na gramps-devel@lists.sf.net

  Pre otestovanie Vášho postupu môžete Váš plugin /zásuvný modul/ uložiť do adresára $HOME/.gramps/plugins, a mal by byť pri štarte nájdený a importovaný. Správne napísaný plugin sa sám zaregistruje do &app;u, vytvorí položku v menu, atď.

  Ak ste s Vaším pluginom spokojný/(á) a chceli by ste ním prispieť do projektu &app;, veľmi radi Vás privítame na gramps-devel@lists.sf.net

Našiel som chybu v programe a chcem, aby sa odstránila ihneď! Čo mám robiť?

  Najlepšie čo by ste mohli urobiť by bolo chybu odstrániť, a opravný balíček zaslať na gramps-devel@lists.sf.net :-)

  Dobre napísané hlásenie o chybe by malo obsahovať:

  - Verziu gramps ktorú ste používali keď sa chyba vyskytla (zistíte cez menu Pomoc O aplikácii).

  - Jazykovú verziu v ktorej bol gramps spustený (zistíte vykonaním príkazu

    `echo $LANG`

    v termináli).

  - Príznaky, že sa naozaj jedná o chybu.

  - Akékoľvek správy, chybové oznamy, upozornenia, atď., ktoré sa ukázali vo Vašom termináli alebo v samostatnom okne.

  Väčšina problémov sa dá rýchlo odstrániť za predpokladu, že je dostatok informácií. Aby ste to zaistili, sledujte láskavo osud Vášho oznámenia o chybe. Hlavne ak podávate správu prostredníctvom sf.net bug trackera, PROSÍM prihláste sa na sf.net pred podaním správy. (zaregistujte sa a vytvorte si bezplatný účet, ak ho ešte nemáte). Tak budeme mať prostriedok ako sa s Vami spojiť v prípade, že by sme potrebovali viac informácií. Ak sa rozhodnete poslať oznámenie o chybe anonymne, potom aspoň častejšie skontrolujte, či k Vašej strane o chybe niečo pribudlo - čo je veľmi pravdepodobné.

  Ak sa Vám toto vysvetlenie zdá byť málo obsažné, potom navštívte tento odkaz.

Je zrejmé, že &app; nevyhnutne musí byť prepísaný na aplikáciu typu (klient-server/web-based/PHP/weblog/Javascript/C++ /distributed/KDE/Motif/Tcl/Win32/C#/čokoľvek-chcete). Kedy to bude?

  Najlepšie si to zaistíte, ak to spravíte sám/(sama). &app; je predsa free/open source, nikto Vám nebráni vziať celý kód a pokračovať vo vývoji smerom, ktorý sa Vám bude javiť ako vhodný. Ak sa tak rozhodnete, potom by ste mohli Váš projekt nazvať nejako inak, aby nedochádzalo k zámene s pokračujúcim vývojom &app;u. V prípade, že by ste potrebovali od &app;u radu, odbornú pomoc, filtre, atď., budeme radi spolupracovať s Vaším novým projektom na tom, aby bola zaistená kompatibilita, prípadne možnosti importu/exportu do Vášho nového formátu projektu.

  dosť

  Ak by ste naopak chceli, aby súčasný projekt &app; prevzal Vašu stratégiu, museli by ste presvedčiť vývojárov &app;u o tom, že Vaša stratégia je pre &app; vhodná, a že má vyššie kvality ako súčasná stratégia vývoja.