# Používanie

Ďalej sa budeme venovať podrobnému skúmaniu používania GRAMPSu. Musíme hneď podotknúť, že GRAMPS často ponúkne viac spôsobov na vykonanie rovnakej činnosti. Kde to bude vhodné, uvedieme alternatívy k jednotlivým akciám.

## Štart Novej Databázy

Pre štart novej databázy vyberte Súbor Nový. Budete vyzvaní, aby ste zadali meno novej databázy.

### Databázy &app;u

&app; ukladá dáta do databázy Berkeley, známej tiež ako BSDDB. Jej súbory majú príponu ".grdb", ktorá sa automaticky uloží spolu s menom súboru.

## Otvorenie databázy

Databázu otvoríte buď z menu Súbor Otvoriť alebo kliknutím na tlačítko Otvoriť v nástrojovej lište. Zobrazí sa dialóg Otvoriť databázu so zoznamom súborov. Ak nevidíte medzi nimi súbor ktorý hľadáte, uistite sa o tom, že máte zvolený filter "všetky súbory". (Tento dialóg má filter "podľa typu" súborov, t.j. zobrazí len súbory s určitou príponou.)

Pre otvorenie nedávno otvorenej databázy zvoľte Súbor Otvoriť posledne používaný a zvoľte názov súboru zo zoznamu.

V prípade že nemáte právo zapisovať do zvolenej databázy, táto sa otvorí v režime len pre čítanie. Dáta je možné v tomto režime prezerať, ale nijaké zmeny databázy sa nevykonajú. To, že pracujete v tomto režime, bude indikovať pridaný text (Len na čítanie) v titulku hlavného okna.

V GRAMPSe je možné otvoriť niektoré databázy ktoré neboli uložené vo formáte GRAMPSu. Medzi ne patria databázy XML a GEDCOM. Mali by ste ale vedieť, že ak sú XML a GEDCOM väčšie, môžete mať problémami s výkonom. Môžete sa im vyhnúť tým, že vytvoríte novú databázu GRAMPS a importujete do nej dáta.

### Otváranie databáz XML a GEDCOM

XML a GEDCOM databázy vyžadujú, aby boli všetky dáta načítané v pamäti. Natívny formát GRAMPSu grdb to nevyžaduje. Databáza vo formáte grdb môže pristupovať k dátam rýchlejšie a efektívnejšie.

### Editovanie GEDCOM

Uvedomte si prosím, že pri importe do &app;u môže dôjsť k strate niektorých informácií obsiahnutých v súbore GEDCOM. Samotné otvorenie a prezeranie súboru ho nezmení. Ak ale boli vykonané v súbore nejaké zmeny a neboli zrušené pri zatváraní &app;u, aplikácia dáta uloží s možným rizikom straty údajov.

## Uloženie zmien do databázy

GRAMPS ukladá vykonané zmeny okamžite. Znamená to napríklad, že kedykoľvek kliknete na tlačítko OK, vami vykonané zmeny sa okamžite zapíšu a uložia. Neexistuje samostatný príkaz "Uložiť" (i keď existuje príkaz "Uložiť ako", o ktorom si povieme neskôr).

Pomocou Editovať Späť môžete postupne po jednej odstrániť zmeny, ktoré ste predtým vykonali.

Ak chcete Vašu databázu dostať späť do takého stavu v akom bola pri otvorení, urobíte to voľbou Súbor Zrušiť zmenu a skončiť (Je to rovnaké ako skončenie bez uloženia u ostatných programov).

Ak chcete uložiť databázu pod iným menom, vykonáte to cez Súbor Uložiť ako so zadaním názvu (a prípadne formátu) novej databázy. Poznamenávame, že "Uložiť ako" umožňuje pokračovať v editovaní novo uloženej databázy. Ak to nie je to, čo chcete, môžete miesto toho použiť príkaz "Exportovať".

## Importovanie dát

Import Vám umožní začleniť dáta z iných genealogických programov do Vašej databázy &app;u. &app; dokáže bežne importovať dáta z nasledovných formátov:

- Iná &app; databáza (s príponou "grdb"),

- GEDCOM

- &app; XML,

- &app; balíček

- GeneWeb

### Otvorenie versus importovanie

Uvedomte si rozdiel medzi importovaním a otvorením databázy. Pri importovaní sa prenášajú dáta z inej databázy do databázy GRAMPSu. Ak súbor otvoríte, editujete Váš originálny súbor.

Na importovanie dát zvoľte Súbor Importovať. Otvorí sa dialóg Importovať databázu, a požiada Vás o zadanie názvu súboru ktorý sa má importovať.

### Strata údajov u niektorých formátov

Je dôležité poznamenať, že proces importovania nie je najvhodnejší pre databázy GEDCOM a GeneWeb. Existuje možnosť, že niektoré dáta z týchto databáz sa nepodarí do &app;u importovať.

&app; databáza (grdb), &app; XML, a &app; balíčky sú všetky natívne formáty &app;u, u ktorých nie je nijaké riziko straty údajov pri importe alebo exporte.

&app; database (grdb)

  Natívnym databázovým formátom &app;u je špecifická forma Berkeley database (BSDDB) so špeciálnou štruktúrou dátových tabuliek. Je to binárny formát viazaný na konkrétnu architektúru. Je veľmi rýchly a efektívny, ale obecne nie je prenositeľný medzi počítačmi s odlišnou binárnou architektúrou (napr. i386 versus alpha).

&app; XML

  &app; súbor XML bol defaultným formátom pre staršie verzie &app;u. Na rozdiel od grdb je na architektúre nezávislý, a dá sa priamo čítať. Ak sa databáza odvoláva na externé mediálne objekty, nie je zaručené, že bude úplne prenositeľná. Databázu &app; XML vytvoríte uložením ( Súbor Uložiť ako.. ) alebo exportovaním ( Súbor Exportovať... ) dát do tohoto formátu

&app; balíček

  Balíček je komprimovaný archív obsahujúci &app; XML súbor a všetky mediálne objekty na ktoré dababáza odkazuje (obrázky, zvukové súbory, atď.). Pretože obsahuje všetky mediálne objekty, je kompletne prenositeľný. Balíček &app;u vytvoríte exportovaním dát ( Súbor Exportovať...) do tohto formátu.

Pri importovaní z inej databázy GRAMPSu či GRAMPS XML databázy sa priebeh operácie ukazuje v indikátore procesu hlavného okna.

Pri importovaní databázy GEDCOM uvidíte dialóg pre import . Informácia v dialógu sa bude počas importu priebežne aktualizovať.

### GEDCOM Import

Zobrazuje okno GEDCOM pre Import.

Ak sa pri importe mediálny súbor nenájde, nasledujúci dialóg Vám navrhne možné kroky uvedené v .

### Dialóg Chýbajúce Médiá

Zobrazuje dialóg Chýbajúce Médiá.

- Ak nemáte chýbajúci súbor ani možnosť ho nahradiť, kliknite na tlačítko Odstrániť objekt. Tým sa odstráni objekt zodpovedajúci chýbajúcemu súboru ako aj odkaz na tento objekt v databáze.

- Ak si nie ste istí tým kde súbor je, ale myslíte si že ho máte, alebo ho môžete nájsť, kliknite na tlačítko Zachovať odkaz. Kedykoľvek potom súbor nájdete, stačí ho len do adresára dababázy skopírovať.

- Ak je možné doplniť chýbajúci súbor ešte počas importu, kliknite na tlačítko Zvoliť súbor. Týmto sa Vami označený súbor skopíruje na miesto chýbajúceho. V databáze sa nezmení nijaký odkaz.

- Aby ste voľbu mohli použiť pre všetky chýbajúce súbory, označte v dialógu Použiť túto voľbu pre všetky chýbajúce mediálne súbory. Tým sa Vaša voľba zapamätá a použije pre všetky mediálne súbory pri tomto importe, a ďalšie dialógy sa už neukážu. Voľbu použite vtedy ak očakávate, že chýbajúcich súborov bude viac, a ak chcete všetky ošetriť rovnakým spôsobom.

## Export Dát

Exportovanie umožňuje, aby ste ľubovoľnú časť Vašej databázy &app;u mohli zdieľať s ostatnými bádateľmi a slúži aj na prenos dát na iný počítač. V súčasnosti dokáže &app; exportovať dáta do nasledujúcich formátov: &app; databáza (grdb), &app; XML, GEDCOM, balík &app;, Web Family Tree a GeneWeb.

### Export je uloženie kópie

Pri exporte ukladáte kópiu práve otvorenej databázy. Exportom vytvoríte ďalší súbor s kópiou Vašich dát. Databáza ktorá je práve v tej chvíli otvorená vo Vašom okne &app;u NIE JE tým súborom, ktorý ste uložili exportom. Pokračujúce editovanie tej databázy ktorú máte práve otvorenú nijako nezmení kópiu, ktorá bola vytvorená exportom.

Pre export dát zvoľte Súbor Exportovať. Otvorí sa pomocník pre export Export/pomocník. Jeho stránky Vás prevedú cez voľbu formátu (viď ), voľbu súboru, a voľby exportu špecifické pre jednotlivé formáty (viď ). Export sa uskutoční po poslednej stránke s potvrdením volieb, ktoré ste vykonali. Kedykoľvek je možné stlačiť tlačítko Späť, zmeniť ktorúkoľvek voľbu, a export zopakovať.

### Pomocník pre export: voľba formátu

Ukazuje stránku s voľbami pomocníka pre export.

### Export do formátu GEDCOM

&app; umožňuje export vašej databázy do bežného formátu GEDCOM. Poskytuje tieto voľby na jemnejšie nastavenie vášho exportu. (viď ).

Kódovanie

  Rôzne jazyky používajú rôzne kódovanie. Preto je dôležité určiť súboru GEDCOM aká znaková sada sa používa. Tradične sú akceptované formáty ASCII and ANSEL. Pretože všetky ASCII znaky sú platnými znakmi ANSEL, GRAMPS nemá voľbu ASCII.

  ANSEL nie je všade rozšírený, preto niektoré genealogické programy akceptujú ANSI (viac známy ako ISO-8859-1), a znakové sady Unicode. ANSI alebo Unicode zvoľte len vtedy, ak viete ich že program ktorým budete čítať súbor GEDCOM pozná.

Filter

  Umožňuje exportovať obmedzený objem dát na základe Vami zvolených kritérií.

Cieľ

  GEDCOM je síce štandard, ale nie každý program ho uplatňuje rovnakým spôsobom, čo môže spôsobiť stratu dát. &app; dokáže v niektorých prípadoch strate dát predísť. Môžete &app;u zadať, aký je cieľový súbor, a &app; prispôsobí exportovaný súbor tomuto programu. Ak Váš program nie je v zozname uvedený, zvoľte "GEDCOM 5.5 Standard".

Copyright

  Umožňuje vybrať doložku o Vašich autorských právach.

Nevkladať záznamy s označením dôverné

  Označte toto políčko, ak nechcete aby boli dôverné záznamy vložené do exportovaného súboru.

Obmedziť údaje o žijúcich osobách

  Zaškrtnite toto políčko ak chcete obmedziť rozsah exportovaných informácií o žijúcich osobách. Znamená to, že informácie týkajúce sa ich narodenia, adresy, význačných udalostiach atď. nebudú zahrnuté do exportovaného GEDCOM súboru. Ak si vyberiete túto voľbu, ponúknu sa Vám ďalšie voľby na obmedzenie údajov o žijúcich osobách. Napr. môžete chcieť nahradiť slovom "žijúci" krstné meno, vypustiť poznámky, alebo zdroje týkajúce sa žijúcich osôb.

  Niekedy nie je z údajov zrejmé, či popisujú žijúcu osobu. &app; používa pokročilý algoritmus ktorým sa snaží určiť, či by daná osoba mohla byť nažive. Podotýkame, že je to iba pokusný odhad, a &app; nemusí vždy hádať správne. Svoje dáta si overujte.

Použiť cestu k obrázkom

  Zaškrtnite toto políčko aby ste GRAMPSu oznámili, že má použiť pri zapisovaní cesty k obrázkom v GEDCOM špecifickú cestu.

  Voľba umožňuje špecifikovať kde máte uložené obrázky. Je to užitočné vtedy, keď prenášate Váš GEDCOM súbor z počitača na počítač. Oznamuje programu ktorý importuje dáta, kde sú obrázky uložené.

#### Pomocník pre export: voľby GEDCOM

Zobrazuje stránku pomocníka pre export s voľbami GEDCOM.

### Export do formátov &app;u

Export do databázy (grdb) &app;u

  Exportovanie do natívneho formátu GRAMPSu urobí len kópiu Vašich dát pod iným menom. Môže to byť užitočné, ak máte otvorený súbor XML či GEDCOM a chcete ich uložiť ako súbor grdb.

Export databázy &app;u do XML

  Exportovanie do &app;u s formátom XML poskytne databázu, ktorá je kompatibilná s predchádzajúcimi verziami &app;u. Pretože XML je textový formát a dá sa priamo čítať, môžete ho použiť tiež na prehliadanie Vašich údajov.

Export do balíčka &app;u

  Exportovanie do balíčka &app;u vytvorí komprimovaný archív obsahujúci databázu a kópie všetkých pripojených mediálnych súborov. Je to vhodné vtedy, ak chcete preniesť Vašej databázu na iný počítač, alebo ak ju chcete s niekým zdieľať.

Export do CD

  Exportovanie do CD pripraví databázu a kópie všetkých mediálnych objektov tak, aby sa dali zapísať na CD. Pre vypálenie CD je treba prejsť na GNOME burn:/// v aplikácii Nautilus. Po vykonaní exportu do CD zvoľte Prejsť na CD Creator v menu Nautilus. Objaví sa adresár Vašej databázy. Pre zápis do CD kliknite na ikonu CD na nástrojovej lište Nautila, alebo vyberte v menu Nautila Súbor Zapísať na CD.

Ak sa mediálny súbor pri exporte nenájde, uvidíte rovnaký Dialóg chýbajúce médium, ako sa dá vidieť pri exporte GEDCOM.

### Export do ostatných formátov

Web Family Tree

  Exportovanie do Web Family Tree vytvorí textový súbor vhodný ako vstup pre program WFT. Medzi špecifickými voľbami je voľba filtra, a možnosť obmedziť dáta týkajúce sa žijúcich osôb, t.j. obmedziť sa len na rodinné väzby.

GeneWeb

  Exportovaním do GeneWeb sa kópia Vašich dát uloží do populárneho webového genealogického formátu. Pre viac informácií o GeneWeb a jeho formáte, navštívte http://cristal.inria.fr/~ddr/GeneWeb/en/.

vCalendar a vCard

  Exportovanie do vCalendar or vCard uloží informáciu do formátu, využívaného v mnohých aplikáciách typu kalendár a adresár, niekedy nazývaných ako PIM - (skratka pre Personal Information Manager).

## Zapisovanie a editovanie údajov: Rýchly úvod

Účelom tejto časti je poskytnúť Vám základné znalosti na to, aby ste mohli začať do &app;u zadávať Vaše genealogické informácie. Vysvetlíme, ako zadávať do databázy osoby, a ako špecifikovať ich rodinné vzťahy. (Podrobnejšie informácie nájdete v sektcii .)

Začneme tým, že vymenujeme typy informácií, ktoré môžete do Vašej databázy GRAMPS ukladať. Sú to:

- Osobné informácie o jednotlivcovi (mená, adresy, dátumy narodenia a úmrtia, atď.)

- Informácie o vzťahoch osoby (manželstvo, rozvod, civilný zväzok, atď.)

- Informácie o rodičoch a deťoch osoby

- Zdroje ktoré dokumentujú Vaše výskumy

### Klávesové skratky

Okrem menu a tlačítok, pre interakciu s GRAMPSOM môžete používať širokú paletu "klávesových skratiek". Viac informácií nájdete v .

Pozrime sa teraz na to, ako tieto informácie zapisovať a editovať.

### Pridanie a editovanie údajov osoby

Na pridanie osoby do databázy prepnite do pohľadu Osoby (), a kliknite na tlačítko Pridať na nástrojovej lište. V dialógu Editovanie údajov osoby zadajte údaje ktoré o tejto osobe máte, (podrobnosti viď ).

Na editovanie informácie o osobe ktorá už v je databáze, zvoľte osobu v pohľade Osoby a kliknite na tlačítko/ikonu Editovať na nástrojovej lište.

#### Iný spôsob pridania a editovania osoby

Môžete použiť aj položky menu Pridať ... a Editovať... , ktoré sú pod Editovať. Prípadne kliknite na osobu pravým tlačítkom a označte Pridať... alebo Editovať... z kontextového menu.

### Označenie vzťahu

Na to, aby ste špecifikovali nejaký vzťah, zvoľte osobu ktorej sa týka. Prepnite najprv do pohľadu Rodina () a uvidíte, že táto osoba je označená ako "Aktívna osoba".

Otázka: Je osoba, ktorá bude vo vzťahu s Aktívnou osobou, už uložená v databáze? Ak áno, kliknite na stredné tlačítko vpravo od políčka pre manžela/partnera(ku). Tým sa Vám otvorí prístup k zoznamu osôb z ktorého si želanú osobu vyberiete. Ak nie je, kliknite tlačítko celkom hore vpravo od políčka pre manžela/partnera(ku). To Vám umožní Vám pridať novú osobu do databázy a špecifikovať jej vzťah k Aktívnej osobe.

#### Filtrovanie

Základná predvoľba GRAMPSu filtruje zobrazovaný zoznam a ukazuje len tie osoby, ktoré by teoreticky mohli mať nejaký vzťah s Aktívnou osobou. Vychádza pritom z dátumov narodenia a úmrtia ktoré sa zhodujú s časovým rozpätím života Aktívnej osoby. Do tohoto zoznamu môžete osobu pridať kliknutím na tlačítko +. Označením voľby Ukázať všetkých sa účinok filtra zruší a zobrazia sa všetky osoby z databázy.

Na editovanie už existujúceho vzťahu dvakrát kliknite do poľa Vzťah. Ak je v zozname viacero vzťahov/osôb, najprv označte želaného partnera v zozname a potom dvakrát kliknite.

#### Alternatívne spôsoby editovania vzťahov.

Väčšina vyššie popísaných funkcií je dostupná v kontextovom menu, ktoré sa objaví po kliknutí pravým tlačítkom.

### Zadávanie rodičov

Na priradenie rodičov k osobe označte daného jednotlivca v pohľade Osoby, a prepnite do pohľadu Rodina (). Vami označená osoba bude uvedená ako Aktívna osoba. Kliknite na tlačítko + vpravo od políčka rodičov aktívnej osoby. Objaví sa dialóg Výber rodičov. Je rozdelený do troch sekcií, otec, matka, a jedna na zadanie vzťahov.

Ak už sú otec a matka aktívnej osoby v zozname databázy, voľbu vykonáte zo zoznamu. Ak nie sú v databáze, pridáte ich tlačítkom +.

#### Filtrovanie

Vo východzej predvoľbe GRAMPS obmedzí obidva zoznamy na tie osoby, ktoré by mohli byť rodičmi aktívnej osoby (súdiac podľa dátumu narodenia). Túto predvoľbu zrušíte označením políčka Ukázať všetkých pri každom zo zoznamov.

Na zadanie rodičov manžela/ky aktívnej osoby prepnite do pohľadu Rodina a kliknite na tlačítko + vpravo od poľa rodičov manžela/ky.

Pre editovanie informácie o rodičoch ktorí už v databáze sú, prejdite myšou nad zodpovedajúcim poľom rodičov a kliknite dvakrát.

#### Alternatívne spôsoby priradenia rodičov

Tieto fukcie sa môžu vykonať tiež kliknutím pravým tlačítkom do poľa rodičov a využitím kontextového menu ktoré sa objaví.

### Zadávanie detí

Pre zadanie detí aktívnej osoby prepnite do pohľadu Rodina () a kliknite potom buď na druhé, alebo na tretie tlačítko zhora, vpravo od poľa detí. Druhým tlačítkom pridáte dieťa do databázy a do rodiny, tretím pridáte do rodiny dieťa už uvedené v databáze.

Ak použijete tretie tlačítko, potom vyberte dieťa zo zoznamu a zadajte vzťah dieťata s otcom a matkou použitím spodného menu. Osobu môžete prípadne pridať do zoznamu kliknutím na tlačítko Pridať... V základnom nastavení &app; obmedzí zoznam osôb na tie, ktoré pripadajú do úvahy (podľa dátumu narodenia) aktívnej osoby. Na zrušenie tohto nastavenia vyznačte pole Ukázať všetkých.

Vzťah dieťaťa k rodičom môžete upraviť zvolením patričnej položky z kontextového menu ktoré je dostupné kliknutím pravým tlačítkom do okna detí. Z tohto kontextového menu je tiež dostupná väčšina horeouvedených funkcíí.

### Priradenie obrázkov

Obrázky (ako aj iné mediálne objekty) môžete pridať k jednotlivým osobám, udalostiam a zdrojom. Pridávať môžete aj obrázky ktoré sa netýkajú iba jednej osoby (napr. spoločné rodinné fotografie).

Na vloženie obrázku týkajúceho sa jednej osoby, prepnite do pohľadu Osoby (). Zvoľte osobu, potom kliknite na ikonu Editovať na nástrojovej lište pre vyvolanie dialógu Editovať údaje o osobe (). Ďalej zvoľte záložku Galéria, a kliknite tlačítko "+" na vyvolanie dialógu Zvoliť mediálny objekt. Napíšte meno súboru, alebo zvoľte súbor s obrázkom a zadajte jeho meno. Pokračujte s pridávaním obrázkov, až kým nie ste hotoví.

Na pridanie obrázkov týkajúcich sa nejakého vzťahu (napr. manželstvo), prepnite do pohľadu Rodina (), dvakrát kliknite do poľa Manžel/ka. Otvorí sa dialóg Editor údajov manželstva/vzťahu. Zvoľte záložku Galéria a kliknutím na tlačítko + pridajte obrázok.

Na pridanie obrázkov týkajúcich sa nejakého zdroja alebo lokality najprv prejdite do pohľadu Zdroje () príp. Lokality (). Potom zvoľte lokalitu alebo zdroj, a buď dvojklikom na ňu, alebo kliknutím na ikonu Editovať na nástrojovej lište otvorte dialóg. Zvoľte záložku Galéria a kliknutím na tlačítko "+" pridajte obrázok.

Nakoniec, na pridanie obrázkov ktoré chcete zahrnúť do databázy, ale ktoré nie sú priamo obmedzené na nejakú osobu, vzťah, zdroj, alebo miesto, prepnite do pohľadu Médiá (). Kliknite na ikonu Pridať na nástrojovej lište a pridajte obrázok. Ak ste už predtým nejaké obrázky do galérií pridali, nájdete ich tiež uvedené v pohľade Médiá.

#### Alternatívny spôsob pridávania obrázkov do galérie

Do akejkoľvek galérie môžete pridať obrázok technikou ťahaj-a-pusť. Objekty môžete ťahať z pohľadu Médiá, z ktorejkoľvek galérie, z desktopu, manažera súborov alebo internetového prehliadača a pustiť do cieľovej galérie, čím sa obrázok pridá do galérie.

V každej z galérií môžete použiť na editovanie informácií, a príp. na vymazanie odkazov na obrázok z danej galérie, tlačítka Editovať a "-".

#### Odstránenie obrázka z galérie

Vymazanie odkazu na obrázok z galérie neodstraňuje tento obrázok z databázy. Ak chcete obrázok z databázy úplne odstrániť, vymažete ho v pohľade Médiá označením a kliknutím na ikonu Odstrániť v nástrojovej lište.

### Editovanie zdrojov a lokalít

Na pridanie zdrojov alebo lokalít do databázy prepnite do patričného pohľadu Zdroje () alebo Lokality (). Potom kliknite na ikonu Pridať na nástrojovej lište, a pridajte zdroj/miesto. Zadajte informáciu do dialógu Editor zdrojov (prípadne Editor Lokalít).

Na editovanie informácie o zdrojoch a miestach už v databáze uložených, prejdite do patričného pohľadu, zvoľte záznam ktorý by ste chceli prezrieť/upraviť, a potom kliknite na ikonu Editovať na nástrojovej lište. Záznam môžete tiež editovať dvojklikom na záznam.

## Editovanie údajov: úplný popis

Predchádzajúca sekcia priniesla rýchly popis možností zápisu a editovania v GRAMPSe. V tejto časti sa im budeme venovať podrobnejšie.

Ako ste už videli, GRAMPS ponúka viacero pohľadov. Každý z nich Vám umožňuje zapisovať a editovať informácie. Často je možné dostať sa k tej istej informácii prostredníctvom rôznych pohľadov.

V GRAMPSe sa informácie zapisujú a editujú prostredníctvom dialógov. Definujme si, čo znamená toto často používané označenie:

Dialóg je vyskakujúce okno s jedným či viacerými formulármi na zápis a editovanie dát určitej kategórie. Príkladmi v GRAMPSe môžu byť dialóg Editovať údaje osoby, dialóg manželstvo/vzťah a mnoho iných.

V dialógu býva často viacero "záložiek" v ktorých sa zhromažďujú ďalšie sub-kategórie informácií. Napr. dialóg Editovať údaj osoby má záložky Údaje, Atribúty, Adresy, Poznámky atď.

### Tlačítka Pridať, Odstrániť, Editovať

Vo väčšine prípadov GRAMPS používa ikony + a - namiesto Pridať a Odstrániť, a ikonu s obrázkom pera a papiera namiesto Editovať. Na posledné tlačítko sa budeme naďalej odvolávať ako na Editovať, zatiaľ čo + a - budú označovať prvé dve.

### Editovanie osobných údajov

Editovanie osobných údajov je možné vykonať v dialógu Editovať údaje osoby. Tento sa dá vyvolať v rôznych pohľadoch takto:

Z pohľadu Osoby:

  - Kliknite dvakrát na meno osoby, údaje ktorej chcete editovať

  - Zvoľte meno jedným kliknutím, a potom kliknutím na ikonu Editovať na nástrojovej lište.

  - Označte meno, a potom stlačte Enter.

  - Zvoľte Editovať... z menu &app; Editovať

  - Zvoľte Editovať z kontextového menu ktoré sa objaví po kliknutí pravým tlačítkom na meno.

Z pohľadu Rodina:

  Na editovanie údajov o aktívnej osobe prejdite myšou do okna Aktívna osoba. Na editovanie údajov o manželovi/ke kliknite na záznam pri podržaní tlačítka Shift.

  V oknách Manžel a Deti zvoľte žiadanú osobu, kliknite pravým tlačítkom, a vyberte položku z kontextového menu.

Z pohľadu Rodokmeň:

  Dvakrát kliknite do poľa s menom osoby, údaje ktorej chcete editovať

V každom z týchto prípadov sa otvorí nasledujúci dialóg Editovať osobu :

#### Dialóg Editovať osobu

Ukazuje dialóg Editovať údaje o osobe.

V hornej časti okna sa zobrazuje meno osoby, údaje ktorej sa editujú. Pod menom je desať záložiek s rozličnými kategóriami dostupných informácií. Kliknutím na záhlavie môžete prezerať ľubovoľnú z nich a editovať jej obsah. Kliknutím na spodné tlačítko OK sa uplatnia všetky zmeny vykonané v záložkách, a dialógové okno sa zavrie. Kliknutím na tlačítko Zrušiť sa okno zavrie bez vykonania akýchkoľvek zmien. Ak boli v niektorej zo záložiek vykonané zmeny, zobrazí sa okno s upozornením, a poskytne voľby: zavrieť dialóg bez uloženia zmien, zrušiť pôvodný príkaz na zrušenie, alebo uložiť zmeny.

Kliknutie na tlačítko OK okamžite uloží zmeny databázy. Nie je potrebná operácia Uložiť, lebo všetky zmeny sa uložia okamžite.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

Záložky poskytujú nasledujúce kategórie osobných údajov:

Všeobecné

  Záložka Všeobecné obsahuje všeobecné údaje o osobe. Sú to Meno, Priezvisko, Rodinný predikát (napr. "de" alebo "van"), Prípona (t.j. Jr. či III), Titul (t.j. Dr. alebo Rev.), Prezývka (Bob namiesto Robert), Typ mena (meno za slobodna, meno po vydaji, atď.) a Dátum a Miesto narodenia a úmrtia. Niektoré z nasledujúcich (Priezvisko, Typ, a pole Miesto), majú funkciu pre automatické doplňovanie: pri zapisovaní do nich sa pod políčkom zobrazí menu so záznamami databázy ktoré sa hodia k tomu, čo bolo zatiaľ napísané. Tým je sprístupnená rýchla voľba z menu myšou, alebo šipkami a klávesou Enter.

  Tlačítko Editovať (t.j. ikona "pero a papier") umiestnené pri zázname Priezvisko otvorí dialóg Editor mena. Dialóg umožňuje editovať meno podrobne. (viď )

  Prepínacie tlačítko Pohlavie umožňuje zadať pohlavie osoby ako muž, žena, a nezistené .

  Kliknutie na farebné značky ("LED" tlačítka) vedľa polí s dátumami narodenia a úmrtia otvorí dialóg Výber dátumu pre podrobnejšie editovanie dátumu viď . Kliknutie na tlačítko Editovať umiestnené vedľa farebných značiek pri poliach narodenia a úmrtia otvorí dialóg na editovanie podrobností k narodeniu a úmrtiu. (viď ).

  Políčko ID zobrazuje interné číslo &app;u ktoré identifikuje osobu v databáze. Umožňuje rozlišovať osoby s rovnakým menom. Zadať môžete akúkoľvek jedinečnú hodnotu. Ak ju nezadáte, GRAMPS pridelí hodnotu automaticky miesto Vás.

  Na ploche Obrázok sa ukáže prvý obrázok dostupný v galérii pre danú osobu Galéria (ak nejaký existuje).

  A nakoniec, zaškrtávacie políčka Informácie sú kompletné a Informácie sú dôverné umožňujú označiť či záznam tej-ktorej osoby je úplný, a či sa jedná o dôverný záznam.

Mená

  Záložka Mená umožňuje zobraziť editovať akékoľvek iné meno, ktoré daná osoba môže mať. V spodnej časti okna je zoznam všetkych alternatívnych mien osoby v databáze. Horná časť ukazuje podrobnosti o práve zvolenom mene zo zoznamu (ak nejaké sú). Tlačítka +, Editovať, a - umožňujú pridávať, upravovať a odstraňovať alternatívne meno z databázy. Tlačítka Editovať a - sa stanú dostupnými až potom, ako si zo zoznamu vyberiete alternatívne meno.

  #### Dialóg editovať osobu - Mená

  Ukazuje dialóg editovať osobu - Mená.

  Keď pridávate nové, alebo editujete existujúce meno, otvorí sa dialóg Editor mien. Je popísaný v nasledujúcej sekcii (viď ).

Údaje/Udalosti

  Záložka Údaje umožňuje prezerať a editovať akékoľvek údaje o udalostiach týkajúcich sa osoby. Spodná časť okna zobrazuje zoznam všetkých udalostí ktoré sú v databáze uložené. Horná časť ukazuje detaily o práve zvolenej udalosti v zozname (ak nejaká existuje). Tlačítka +, Editovať, a - umožňujú pridávať, upravovať a vymazávať z databázy záznam o udalosti. Tlačítka Editovať a - sa sprístupnia len vtedy, ak je udalosť zvolená zo zoznamu.

  #### Dialóg Editovať údaje osoby - Udalosti

  Ukazuje záložku Udalosti z dialógu editovať údaje osoby.

Atribúty

  Záložka Atribúty umožňuje prezerať a priradzovať atribúty k osobe. Pri definovaní atribútov Vás nič neobmedzuje. Môžete pridávať napr. atribúty popisujúce fyzický vzhľad alebo povahové črty.

  Každý atribút uvedený v dialógu Atribúty má dve časti: samotná vlastnosť a Hodnota priradená k tejto vlastnosti. Tzv.pár "Parameter-Hodnota" napomáha organizovať a systematizovať Vaše bádanie. Ak napríklad zadefinujete "farbu vlasov" ako vlastnosť osoby, stane sa "farba vlasov" voliteľnou vlastnosťou aj pre ostatných ľudí. Hodnota vlastnosti pre osobu A môže byť ryšavá, pre osobu B hnedá. Podobne sa dá definovať "štedrosť" a použiť Hodnotu "Výnimočná" na popísanie obzvlášť štedrej osoby.

  V spodnej časti dialógového okna je zoznam všetkých existujúcich atribútov uložených v databáze. Horná časť ukazuje podrobnosti o aktuálne zvolenom atribúte. Tlačítka +, Editovať, a - Vám umožňujú pridávať, odoberať a upravovať záznam atribútu do databázy. Tlačítka Editovať a - sa stávajú aktívnymi len vtedy, keď je zo zoznamu vybraný nejaký atribút.

  #### Dialóg Editovať údaje osoby - Atribúty

  Zobrazí záložku atribútov dialógu editovať údaje osoby.

Adresy

  Záložka Adresy umožňuje prezerať a zapisovať rozličné adresy týkajúce sa osoby. V spodnej časti sa zobrazuje zoznam všetkých adries uložených v databáze. Horná časť ukazuje podrobnosti o aktuálne zvolenej adrese zo zoznamu. Tlačítka +, Editovať, a - Vám umožňujú pridávať, odoberať a upravovať záznam adresy do databázy. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

  Niektoré výstupné zostavy umožňujú obmedziť rozsah informácií podávaných o žijúcich osobách. Konkrétne, táto voľba umožňuje vynechať ich adresu.

  #### Dialóg editovať údaje osoby - Adresy

  Ukazuje záložku s adresami z dialógu editovať údaje osoby.

Poznámky

  #### Dialóg editovať údaje osoby - poznámky

  Ukazuje Dialóg editovať údaje osoby - poznámky.

  Do záložky Poznámky sa dajú zapisovať akékoľvek poznámky o osobe, ktoré sa nehodia priamo do žiadnej z ostatných kategórií. Ak chcete pridať alebo upraviť jestvujúce poznámky, stačí editovať text v políčku pre zápis textu.

  Voľba Formát umožňuje nastaviť vzhľad poznámky vo výstupe (t.j. v zostavách a web stránkach). Voľba "Súvislý text" nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Prázdny riadok medzi dvomi blokmi textu označí nový odstavec, ostatné budú ignorované.

  Voľbou Formátované zachová text na výstupoch a web stránke presne tak, ako ho zapíšete do dialógu Poznámky.

Zdroje

  #### Dialóg editovať údaje osoby - Zdroje

  Ukazuje záložku Zdroje dialógu editovať údaje osoby.

  V záložke Zdroje môžete prezerať a dokumentovať zdroje o zhromaždených informáciách. Môžu to byť bežné zdroje ktoré nepopisujú konkrétnu udalosť, ale poskytujú pritom informáciu týkajúcu sa osoby. Napr. ak pamäti tety Marty spomínajú jej vnuka Pavla, bádateľ môže usudzovať, že tento Pavol žil, a môže citovať pamäti tety Marty ako zdroj pre tento úsudok.

  Zdroje dokumentujúce konkrétnu udalosť je lepšie zaznamenať ako zdroje k týmto udalostiam, pod záložku Údaje/Udalosti, (namiesto toho, aby boli zaznamenané k zdrojom o osobe). Zdroje týkajúce sa osoby sa hodia viac pre iné zdroje ktoré nie sú konkrétne spojené s ostatnými údajmi.

  Stredná časť zobrazuje zoznam zdrojových odkazov uložených v databáze a týkajúcich sa osoby. Tlačítka +, Editovať, a - Vám umožňujú pridávať, upravovať a vymazávať z databázy zdrojové odkazy o osobe. Tlačítka Editovať a - sa stávajú aktívnymi len vtedy, keď je zo zoznamu vybraný nejaký zdrojový odkaz.

Galéria

  Záložka Galéria umožňuje prezerať a ukladať fotografie, videá a iné mediálne objekty ktoré sú spojené s osobou. Centrálna časť okna uvádza zoznam týchto všetkých mediálnych objektov. Každý objekt v platnom obrazovom formáte sa zobrazí v náhľade. Pri ostatných objektoch ako sú audio súbory, video súbory atď., sa miesto nich zobrazí ikona zodpovedajúceho typu.

  Prvý dostupný obrázok z galérie sa zobrazí tiež na ploche Obrázok v záložke Všeobecné

  Tlačítka +, Vybrať Editovať, a -, Vám umožňujú pridávať nový obrázok, pridať odkaz na obrázok už v databáze uložený, upravovať obrázok a odstrániť mediálny objekt z galérie danej osoby. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

  #### Dialóg editovať údaje osoby - Galéria

  Ukazuje záložku Galéria dialógu editovať údaje osoby.

  Odstránenie mediálneho objektu z galérie osoby neodstraňuje objekt z databázy. Vymaže sa len odkaz na objekt zo záznamov tejto osoby.

Internet

  Záložka Internet zobrazuje internetové addresy týkajúce sa osoby. Spodná časť zobrazuje zoznam všetkých internetových adries s ich popisom. Horná časť zobrazuje podrobnosti o aktuálne zvolených adresách v zozname. Tlačítka +, Editovať, a - umožňujú pridávať, upravovať a vymazávať internetovú adresu. Tlačítko "Ísť " (prípadne zastúpené ikonou so zelenou šipkou a žltým kruhom) otvorí Váš web prehliadač priamo na označenej stránke. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

  #### Editovať údaje o osobe - Internet

  Ukazuje záložku - Internet - dialógu editovať záznamy osoby.

SPD

  LDS, resp. v slovenčine SPD, sa vzťahuje k obradom a udalostiam vlastným len cirkvi Svätých Posledných Dní. (Mormoni). Aby sa do textu nezanášali nepresnosti, ostávajú zodpovedajúce termíny v angličtine.

  Záložka SPD umožňuje prezerať a editovať informácie o LDS obradoch týkajúcich sa osoby. Sú to udalosti/obrady "LDS baptism, Endowment a Sealed to parents" vyznačené vo vnútri záložky. Každý obrad je popísaný údajom dátum, LSD temple a miestom kde sa odohral. Pre obrad "Sealed to parents" je určené pridané vyskakovacie menu "Rodičia". Každý z obradov môže byť ďalej popísaný pomocou volieb vo vyskakujúcom menu "Status". Poznámky a odkazy na zdroje je možné pridať pomocou zodpovedajúcich tlačítok Zdroje... a Pozn.

  #### Editovať údaje o osobe - SPD

  vyhnúť Ukazuje záložku SPD dialógu editovať údaje osoby.

### Zápis dátumu

Táto časť popisuje ako zadávať a upravovať dátumy. Keďže sú dátumy pre genealogické bádanie výsostne dôležité, GRAMPS sa uchovávaniu a používaniu akejkoľvek dostupnej informácie o dátume starostlivo venuje.

Informácia sa do poľa pre dátum môže zapisovať priamo, alebo vyvolaním dialógu pre voľbu dátumu. Popíšeme obidva spôsoby, ale najskôr si povieme o niektorých dôležitých vlastnostiach dátumu a o tom, ako ich používa GRAMPS.

#### Typy dátumov

Dátumy v GRAMPSe rozdeľujeme na nasledujúce typy:

Regulárny

  "Regulárny" dátum je taký, ktorý obsahuje konkrétny deň, dátum, či mesiac. Môže byť úplný (t.j., 6 jún 1990), alebo čiastočný (t.j., júl 1977)

Pred

  Dátum typu "pred" je taký, o ktorom sa dá povedať len to, že označuje čas pred určitým dňom, mesiacom alebo rokom.

Po

  Dátum typu "po" je po určitom dni, mesiaci, roku.

Rozpätie

  "rozpätie" definuje časové obdobie v ktorom sa udalosť odohrala. Napr. "medzi januárom 1932 a marcom 1932."

Rozsah

  "rozsah" popisuje časové obdobie počas ktorého stav trval. Napr. "od 12 mája 2000 do 2 februára 2002".

#### Formáty dátumu a overovanie

GRAMPS rozoznáva dátumy zapísané vo viacerých formátoch. Základný číselný formát je ten, ktorý je konvečný pre krajiny v ktorých sa používa, t.j. DD.MM.YYYY pre väčšinu európskych krajín, MM/DD/YYYY pre USA, atď.

Okrem presných dátumov &app; pozná viacero neregulárnych: pred, po, okolo, rozsah a rozpätie. Rozoznáva tiež ich kvalitu: odhadnutý či vypočítaný. Nasleduje zoznam pravidiel pre zadávanie dátumov, umožňujúcich precízny rozbor a skúmanie dátumov.

##### Pravidlá na overovanie dátumov

Tento zoznam je platný len pre anglickú verziu GRAMPSu. Ak používate lokalizovanú verziu &app;u, je možné, že Vaša verzia nebude poskytovať lokalizovaný analyzátor syntaxu dátumov. Ku dňu, keď toto píšem, boli lokalizované analyzátory pre francúzsky, nemecký, ruský, fínsky, holandský, španielsky a slovenský jazyk.

Ak existuje lokalizovaný analyzátor pre Vašu jazykovú verziu, je možné, že sa uplatňujú aj iné ako tu popísané pravidlá. Pokiaľ manuál pre Váš jazyk ešte neexistuje, môžete skúsiť nechať sa viesť inštinktom a postupovať spôsobom, ktorý je bežný pre označovanie dátumov vo Vašom jazyku. V prípade že zlyhá všetko ostatné, použite nižšie popísaný dialóg Výber dátumu.

- Regulárne jednoduché dátumy môžu byť zadávané tak ako by ste ich napísali. Príklady: 24 máj 1961 alebo 1 január 2004.

- Pred dátumami ktoré nie sú regulárne musí byť údaj o kvalite: odhadnutý príp. vypočítaný. Napríklad odh. 1961, alebo vyp. 2005.(U regulárnych dátumov sa neuvádza)

- Za kvalitou musí nasledovať typ: "pred", "po", alebo "okolo". Ak je typom rozsah, napíšte "medzi DÁTUMom a DÁTUMom", ak je typom rozpätie, napíšte "od DÁTUMu do DÁTUMu", kde DÁTUM je jednoduchý dátum.

  Príklady: odh. od 2001 do 2003, pred júnom 1975, odh. okolo 2000, vyp. medzi májom 1900 and 1 januárom 1990.

- Neúplné dátumy sa zadávajú vynechaním neznámej informácie : máj 1961, alebo 2004.

- Alternatívne kalendáre sú iné ako gregoriánsky. V súčasnosti &app; podporuje kalendáre hebrejský, francúzsky republikánsky, juliánsky, islamský a perzský. Na označenie kalendára iného, ako je predvolený gregoriánsky, pridajte jeho názov k dátumovému reťazcu, t.j. "9 január 1905 (juliánsky)".

#### Indikátory platnosti dátumu

Na indikovanie platnosti zadaného dátumu &app; využíva farebné značky.

##### Dátumové "LED" tlačítka

Farebné značky sa označujú tiež ako "tlačítka s LEDkou". Kliknutím na LED tlačítko sa vyvolá dialóg Výber dátumu ktorý je podrobnejšie popísaný nižšie, viď

- Zelená značka znamená, že dátum je platný a úplný (napr.: 24 máj 1961). Skrátka, zelená značí, že dátum je jednoznačne definovaný.

- Žltá značka znamená, že dátum je platný, ale nie je regulárny. Môže to byť dátum iného typu: dátum pred (pred 25 májom 1962), dátum po (neskôr ako v máji 1960), približný dátum (okolo 23 mája 1961), rozsah (medzi 1 májom 1961 a 31 májom 1961), alebo časové rozpätie (od 1 mája 1961 do 31 mája 1961). Môže to byť tiež aj úplný dátum, ale charakteru Odhadnutý alebo Vypočítaný. Konečne to môže byť aj čiastočný dátum t.j regulárny s niektorou chýbajúcou časťou, napr. máj 1961 alebo 1961.

  I keď čiastočné dátumy neurčujú deň jednoznačne, umožňujú vykonať aspoň niektoré porovnania medzi dátumami.

- Červená značka znamená, že dátum nie je považovaný za platný dátum (napr. "Vianočný týždeň 61", alebo "to leto, keď ma operovali"). V tom prípade bude dátum uložený ako textový reťazec, a nebude možné vykonávať porovnávanie s ostatnými dátumami. Najlepšie bude sa podobným záznamom vyhýbať. V uvedenom prípade by bolo lepšie zapísať dátum "december 1961", a k tomu pridať "Vianočný týždeň 61" ako poznámku.

#### Grafické užívateľské rozhranie pre zadávanie dátumov.

Zatiaľ čo horeuvedené pravidlá slúžia ako rýchly a jednoduchý spôsob pre zadávanie bežných dátumov, môžete skúsiť použiť tiež dialóg Výber dátumu. Tento je obzvlásť užitočný pri zostavení komplexného dátumu, alebo ak si chcete byť istí, že informácia je zapísaná tak, ako GRAMPSu vyhovuje. Dialóg Výber dátumu môžete vyvolať kliknutím na farebnú značku (LED tlačítko) vedľa poľa pre zápis dátumu.

##### Dialóg výber dátumu

Ukazuje dialóg pre voľbu dátumu.

Menu Kalendár umožňuje vybrať kalendár iný ako predvolený gregoriánsky. Menu Kvalita poskytuje výber dátumov: regulárny, odhadnutý, vypočítaný. Menu Typ umožňuje nastaviť presne typ dátumu ako: regulárny, pred, po, okolo, rozsah, rozpätie od-do, a text. Ovládacie prvky s označením Dátum umožňujú nastavenie dátumu pre deň, mesiac a rok. Ak je dátum typu Rozsah alebo Rozpätie, sprístupní sa druhá zostava ovládacích prvkov, Druhý dátum. A konečne textové pole Textový komentár umožňuje uložiť spolu s dátumom aj ľubovoľný text.

Ak máte dôležitý text viažuci sa k dátumu, bude pravdepodobne vhodnejšie uložiť ho vo forme Poznámky k zodpovedajúcej udalosti miesto toho, aby ste ho zapísali v poli pre textový komentár v dialógu pre voľbu dátumu. Sú preto tieto dôvody: ak zapíšete dátum priamo do poľa pre dátum (t.j. nie cez Dialóg voľby dátumu), Váš zápis sa skopíruje a uloží ako textový reťazec, a GRAMPS ho vyhodnotí ako text. Pri vyhodnotení sa potom prepíše každý komentár, ktorý tam prípadne bol predtým, novým zápisom.

### Editovanie údajov o vzťahu

Informácie o vzťahoch sa zadávajú a editujú v okne Editor údajov o manželstve/vzťahu. Tento sa otvorí po dvojkliku na políčko manžela v pohľade Rodina.

Tento dialóg môžete tiež vyvolať kliknutím pravého tlačítka do políčka manžela, a zvolením položky "Editovať vzťah" z kontextového menu.

#### Dialóg Editor manželstva/vzťahu

Ukazuje dialóg editora manželstva/vzťahu.

V hornej časti okna sa zobrazujú mená osôb, ktorých vzťah sa edituje. Hlavná časť okna zobrazuje sedem záložiek, každú s inou kategóriou informácií o vzťahu. Informáciu v záložke môžete prezerať alebo editovať po kliknutí na záložku. V spodnej časti sú tlačítka OK a Zrušiť. Po kliknutí na tlačítko OK v ktoromkoľvek momente sa uskutočnia všetky zmeny vo všetkých záložkách, a dialógové okno sa uzavrie. Kliknutím na tlačítko Zrušiť sa okno zavrie bez akejkoľvek zmeny. Ak boli dáta v nejakej záložke zmenené, objaví sa okno s upozornením a voľbami zavrieť dialóg bez uloženia zmien, zrušiť pôvodný príkaz, alebo uložiť zmeny.

Kliknutie na OK okamžite uloží zmeny do databázy (zápis na disk). Táto verzia &app;u nemá osobitnú funkciu pre ukladanie, všetky zmeny sú okamžité.

Ak sú v záložke dáta, jej označenie sa zobrazí tučným typom písma; ak nemá dáta, jej označenie je obyčajné (nie tučným typom).

Záložky poskytujú nasledovné kategórie informácií údajov o vzťahoch:

Všeobecné

  Záložka Všeobecné umožňuje editovať typ vzťahu. Dostupné typy (ako napr. manželia, partneri, atď.) vyberiete z rozbaľovacieho menu Typ vzťahu. Pole GRAMPS ID zobrazuje ID číslo &app;u, ktoré označuje tento vzťah v databáze. Označenie Naposledy zmenené ukazuje dátum, kedy bol naposledy tento vzťah upravený. Nakoniec, zaškrtávacie tlačítko pri vzťahu Informácia je úplná umožňuje vyznačiť, či záznam o vzťahu je, alebo nie je kompletný.

Udalosti

  Záložka Údaje/Udalosti umožňuje prezerať a editovať informácie o udalostiach týkajúcich sa vzťahu. Spodná časť zobrazuje zoznam všetkých takýchto udalostí uloženych v databáze. Horná časť ukazuje podrobnosti o práve zvolenej udalosti zo zoznamu. Tlačítka +, Editovať, a - Vám umožňujú pridávať, upravovať a vymazávať z databázy záznamy o udalosti. Tlačítka Editovať a - sa stávajú aktívnymi len vtedy, keď je zo zoznamu vybraná nejaká udalosť.

Atribúty

  Záložka Atribúty umožňuje prezerať a editovať tie informácie o vzťahu, ktoré sa dajú vyjadriť ako atribúty. Spodná časť zobrazuje zoznam všetkých atribútov uloženych v databáze. Horná časť ukazuje podrobnosti o práve zvolenom atribúte zo zoznamu (ak nejaký je). Tlačítka +, Editovať, a - Vám umožňujú pridávať, upravovať a vymazávať atribút. Tlačítka Editovať a - sa stávajú aktívnymi len vtedy, keď je zo zoznamu vybraný nejaký atribút.

Poznámky

  V záložke Poznámky sa prezerajú a editujú o poznámky k danému vzťahu. Môžu to byť akékoľvek poznámky, ktoré sa nehodia do dvojice údajov "Parameter-Hodnota" o atribútoch. Na pridanie alebo úpravu už existujúcich poznámok stačí editovať text v políčku pre zadávanie textu.

  Voľba Formát umožňuje nastaviť vzhľad poznámky vo výstupných zostavách a a webových stránkach. Ak zvolíte "Súvislý text", generovaný text bude mať nahradené viacnásobné medzery, odrážky a konce riadkov jednou medzerou. Prázdny riadok medzi dvomi blokmi textu označí odstavec, ostatné vložené riadky budú ignorované.

  Ak zvolíte "Formátované" text vo výstupoch na na web stránkach bude vyzerať presne tak, ako bol zapísaný do okna Poznámky.

Zdroje

  Záložka Zdroje umožňuje prezerať a editovať zdroje ktoré sa týkajú vzťahu. Môžu to byť zdroje týkajúce sa vzťahu, aj keď ho oficiálne nedokumentujú. Napr. ak pamäti tety Marty uvádzajú že jej prapravnuk Pavol bol ženatý, bádateľ to môže považovať za dôkaz toho, že tento vzťah (Pavla a jeho ženy) existoval, a môže citovať pamäti ako zdroj pre tento úsudok.

  Zdroje ktoré dokumentujú konkrétnu udalosť, ako napr. svatby či rozvod, je lepšie zaznamenať vo vzťahu k týmto udalostiam, pod záložku Udalosti.

  Centrálna časť okna Zdroje zobrazuje zoznam všetkých zdrojových odkazov, ktoré sa týkajú daného vzťahu. Tlačítka +, Editovať, a - Vám umožňujú pridávať, upravovať a vymazávať z databázy zdrojové odkazy o vzťahu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký zdrojový odkaz.

Galéria

  Záložka Galéria umožňuje ukladať a zobrazovať fotografie a iné mediálne objekty s týmto vzťahom spojené. Centrálna časť zobrazuje zoznam všetkých takýchto mediálnych objektov s náhľadmi obrázkov. Ostatné objekty, ako audio a video súbory, atď. sú zastúpené generickou ikonou GRAMPSu. Tlačítka +, Vybrať, Editovať, a - umožňujú pridať nový obrázok, priradiť odkaz na už existujúci obrázok a odstraňovať spojenie mediálneho objektu a vzťahu.Tlačítka Editovať a - sa stávajú aktívnymi len vtedy, keď je zo zoznamu vybraný nejaký zdrojový odkaz.

SPD

  Záložka SPD (Svätých Posledných Dní) zobrazuje informáciu o obrade Sealed to spouse. Dáta môžu obsahovať dátum, LSD temple a miesto. Štatút obradu sa dá vyznačiť prostredníctvom volieb vo vyskakujúcom menu Status a je možné ho popísať poznámkami prostredníctvom zodpovedajúcich tlačítok Zdroje... a Pozn.

### Editovanie informácií o zdrojoch

Ak chcete editovať dáta o zdrojoch, prepnite do pohľadu Zdroje a zvoľte želaný záznam v zozname zdrojov. Dvojklikom na tento záznam, alebo kliknutím na ikonu Editovať na nástrojovej lište vyvoláte nasledujúci dialóg Editor zdrojov:

#### Dialóg editora zdrojov

Ukazuje dialóg editora zdrojov.

V hlavnej časti okna sú štyri záložky, každá pre inú kategóriu dostupných informácií. Obsah môžete prezerať alebo editovať kliknutím na patričné záhlavie. V spodnej časti sú tlačítka OK a Zrušiť. Kliknutím na tlačítko OK sa uplatnia všetky zmeny vykonané vo všetkých záložkách a dialógové okno sa zavrie. Kliknutím na tlačítko Zrušiť sa okno zavrie bez vykonania akýchkoľvek zmien.

Kliknutie na OK okamžite uloží zmeny do databázy (zápis na disk). Všetky zmeny sa uplatnia okamžite.

Ak je nadpis záložky zobrazený tučným typom, v záložke sú dáta. Ak obyčajným, záložka neobsahuje žiadne dáta.

Záložky poskytujú nasledujúce kategórie informácií o zdrojových dátach:

Všeobecné

  Záložka Všeobecné umožňuje zadať základné informácie o zdroji: titul, autor, skrátený názov, informáciu o publikácii. Tieto informácie sa môžu priamo zapísať do patričných políčok.

Poznámka

  Záložka Poznámka je miestom pre zápis takých informácií o zdroji, ktoré nezapadajú presne do ostatných kategórií. Na pridanie alebo úpravu už existujúcich poznámok stačí editovať text v texovom políčku.

Dáta

  Záložka Dáta zobrazuje dvojicu "kľúč/hodnota" ktorá môže byť spájaná so zdrojom. Je to podobné ako u "atribútov" použitých u iných typov záznamov GRAMPSu. Rozdiel medzi týmto párom kľúč/hodnota a atribútmi je ten, že atribúty môžu mať môžu mať odkazy na zdroj a poznámky, ale dáta kľúč/hodnota nie.

  Centrálna časť okna zobrazuje zoznam všetkých existujúcich dvojíc kľúč/hodnota. Tlačítka + a - slúžia na pridávanie a odoberanie dvojíc. Pre úpravu kľúča alebo hodnoty najprv zvoľte žiadaný záznam. Potom kliknite na bunku kľúč alebo hodnota vo vnútri tohto záznamu, a napíšte Váš text. Po skončení editovania kliknite mimo bunku a tým opustíte režim editovania.

Galéria

  Záložka Galéria umožňuje ukladať a zobrazovať fotografie a iné mediálne objekty súvisiace s daným zdrojom (napr. fotografiu rodného listu). Centrálna časť okna zobrazuje zoznam všetkých takýchto mediálnych objektov a poskytuje náhľad obrázkov. Ostatné objekty ako audio súbory, video súbory atď., sú zastúpené generickou ikonou GRAMPSu. Tlačítka +, Vybrať, Editovať, a - umožňujú pridať nový obrázok, pridať odkaz na existujúci obrázok, upravovať existujúci obrázok a odstraňovať odkaz mediálneho objektu na zdroj. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

Odkazy

  Záložka Odkazy zobrazuje infomáciu o všetkých záznamoch databázy ktoré sa vzťahujú na tento zdroj, ak nejaké existujú. Zoznam je možné usporiadať podľa ľubovoľného záhlavia stĺpca: Typ, ID, alebo Názov. Dvojklikom na záznam ho môžete prezrieť alebo upravovať.

  V záložke Odkazy môžu byť zobrazené len primárne objekty: Osoba, Rodina, Udalosť, Lokalita alebo Mediálny objekt. Sekundárne objekty ako sú Mená a Atribúty, i keď odkazujú na zdroj, môžu byť zobrazené len prostredníctvom primárneho objektu ku ktorému patria.

### Editovanie údajov o lokalite

Pre editovanie údajov o lokalite prepnite do pohľadu Lokality a zvoľte žiadaný záznam zo zoznamu lokalít. Kliknite dvakrát na tento záznam, alebo kliknite na ikonu Editovať v nástrojovej lište pre vyvolanie nasledujúceho dialógu Editor lokality:

#### Dialóg Editora lokality

Ukazuje Dialóg Editora údajov o lokalite.

Hlavná časť okna zobrazuje sedem záložiek, každú s inou kategóriou dostupných informácií. Záložku môžete prezerať alebo editovať kliknutím na jej záhlavie. V spodnej časti okna sú tlačítka OK a Zrušiť. Po kliknutí na tlačítko OK sa uplatnia zmeny vykonané vo všetkých záložkách, a dialógové okno sa uzavrie. Kliknutím na tlačítko Zrušiť sa okno zavrie bez uskutočnenia akýchkoľvek zmien.

Kliknutie na OK okamžite uloží zmeny do databázy. Všetky zmeny sú okamžité.

Ak je nadpis záložky zobrazený tučným typom, v záložke sú dáta. Ak obyčajným, záložka neobsahuje žiadne dáta.

Záložky sprostredkujú nasledovné kategórie údajov o lokalite:

Všeobecné

  Záložka Všeobecné umožňuje editovať základné informácie o lokalite: názov pod ktorým je označená v databáze, mesto, farnosť, kraj/okres, štát, krajina, zemepisná dĺžka a šírka. Tieto informácie sa zapisujú do patričných políčok.

Iné mená

  Záložka Iné mená umožňuje zobraziť a editovať informáciu o iných názvoch pod ktorými môže byť daná lokalita známa. Spodná časť okna zobrazuje zoznam všetkých ostatných názvov lokalít uložených v databáze. Horná časť zobrazuje podrobnosti o aktuálne zvolenom názve zo zoznamu. Tlačítka +, Editovať, a - umožňujú pridať, upraviť a odstrániť záznam názvu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký názov.

Poznámka

  Záložka Poznámka zobrazuje akúkýkoľvek komentár alebo poznámku týkajúcu sa lokality. Poznámky sa pridávajú alebo upravujú jednoducho zapísaním v textovom okne.

Zdroje

  Záložka Zdroje umožňuje prezerať a editovať zdroje týkajúce sa miesta. Stredná časť okna uvádza všetky takéto odkazy uložené v databáze. Tlačítka +, Editovať, a - umožňujú pridať, upraviť a odstrániť zdrojový odkaz spojený s lokalitou. Tlačítka Editovať a - sa stávajú aktívnymi len vtedy, keď je zo zoznamu vybraný nejaký názov.

Galéria

  Záložka Galéria umožňuje ukladať a zobrazovať fotografie a iné mediálne objekty spojené so vzťahom. Centrálna časť okna zobrazuje zoznam všetkých takýchto mediálnych objektov. a zobrazuje ich náhľad. Pri ostatných objektoch ako sú audio súbory, video súbory atď., sa miesto nich zobrazí generická ikona GRAMPSu. Tlačítka +, Vybrať, Editovať, a - Vám umožňujú pridať nový obrázok, pridať odkaz na už v databáze uložený obrázok, upravovať a vymazávať odkazy mediálneho objektu k vzťahu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

Internet

  Záložka Internet zobrazuje internetové adresy týkajúce sa lokality. Spodná časť zobrazuje zoznam všetkých internetových adries uložených v databáze. Horná časť zobrazuje podrobnosti o aktuálne zvolenej adrese zo zoznamu. Internetovú adresu môžete pridávať, upravovať a vymazávať tlačítkami +, Editovať, a -. Tlačítko Ísť (obvykle zastúpené ikonou so zelenou šipkou a žltým krúžkom), otvorí web stránku so zodpovedajúcou adresou vo Vašom prehliadači. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

Odkazy

  Záložka Odkazy zobrazuje záznamy databázy (udalosti či obrady SPD) týkajúce sa daného miesta. Táto informácia sa nedá upravovať z dialógu Editor miesta. Namiesto toho sa musí vyvolať zodpovedajúci záznam dababázy (napr. narodenie), a musí sa upraviť jeho odkaz na lokalitu.

### Editovanie údajov o mediálnych objektoch

Pre editovanie dát o médiách prepnite do pohľadu Médiá, a zvoľte žiadaný záznam zo zoznamu zdrojov. Dvojklikom na záznam, alebo kliknutím na Editovať na nástrojovej lište vyvoláte nasledujúci dialóg Nastavenie vlastností Médií:

#### Nastavenie vlastností médií

Ukazuje dialóg pre nastavenie vlastností médií.

Zobrazí sa náhľad na objekt a sumárna informácia o jeho vlastnostiach (ID, cesta, a typ objektu). Stredná časť okna zobrazuje 5 záložiek s rôznymi kategóriami informácií. Kliknutím na záložku môžete prezerať alebo editovať jej obsah. V spodnej časti sú tlačítka OK a Zrušiť . Kliknutím na tlačítko OK sa uplatnia všetky zmeny vykonané v záložkách a dialógové okno sa zavrie. Kliknutie na tlačítko Zrušiť zavrie okno bez vykonania akýchkoľvek zmien.

Kliknutie na tlačítko OK okamžite uloží všetky zmeny databázy (zapíše na disk). Všetky zmeny sa uplatnia okamžite.

Ak je nadpis záložky zobrazený tučným typom, v záložke sú dáta. Ak obyčajným, záložka neobsahuje žiadne dáta.

Záložky poskytujú nasledujúce kategórie informácií o médiách:

Všeobecné

  Záložka Všeobecné umožňuje editovať názov a dátum. Toto môžete zapísať priamo do patričných políčok. Dátum môžete zadať aj cez Výber dátumu po kliknutí na farebnú značku vedľa políčka.

  Každý mediálny je označený cestou k nemu. Udržiavanie cesty správnej cesty k objektovým súborom je užívateľovi. GRAMPS odkazuje a zobrazí obsah, ale samotné súbory nespravuje.

Atribúty

  Záložka Atribúty umožňuje zobraziť a upraviť tie informácie o mediálnych objektoch, ktoré sa dajú popísať ako atribúty. Spodná časť zobrazuje zoznam všetkých takýchto atribútov uložených v databáze. Horná časť zobrazuje podrobnosti o aktuálne zvolenom atribúte zo zoznamu. Tlačítka +, Editovať, a - umožňujú pridávať, upravovať a vymazať jednotlivý atribút. Tlačítka Editovať a - sa stávajú aktívnymi len vtedy, keď je zo zoznamu zvolený nejaký atribút.

Poznámky

  Záložka Poznámky je miestom pre zápis takých informácií o mieste, ktoré sa priamo nehodia do inej kategórie. Obzvlášť sa hodí na zaznamenie iformácie ktorá sa nehodí na zápis typu dvojice "Parameter/Hodnota" u atribútov. Na pridanie poznámky alebo úpravu existujúcej stačí editovať text v políčku na zápis textu.

Odkazy

  Záložka Odkazy zobrazuje akýkoľvek záznam databázy, ktorý odkazuje na daný mediálny objekt. Zoznam môže byť usporiadaný podľa ľubovoľného záhlavia stĺpca:Typ, ID, alebo Názov. Dvojklikom na záznam ho môžete prezerať alebo editovať.

  V záložke Odkazy môžu byť zobrazené len primárne objekty: Osoba, Rodina, Udalosť, Lokalita. Sekundárne objekty ako sú Mená a Atribúty, i keď odkazujú na mediálny objekt, sa zobrazia len prostredníctvom primárneho objektu ku ktorému patria.

### Editovanie údajov o udalostiach

Udalosti sa editujú cez dialóg: Editor udalostí. Tento je dostupný cez dialóg Editovanie údajov osoby alebo Editor manželstva/vzťahu.

#### Dialóg editora udalostí

Ukazuje dialóg editora udalostí.

Stredná časť okna zobrazuje 5 záložiek s rozličnými kategóriami informácií. Kliknutím na záhlavie môžete prezerať alebo editovať ich obsah. V spodnej časti okna sú tlačítka OK a Zrušiť. Kliknutím na tlačítko OK sa uplatnia všetky zmeny vykonané v záložkách a dialógové okno sa zavrie. Kliknutie na tlačítko Zrušiť zavrie okno bez vykonania akýchkoľvek zmien.

Ak je nadpis záložky zobrazený tučným typom, v záložke sú dáta. Ak obyčajným, záložka neobsahuje žiadne dáta.

Záložky sprostredkujú nasledujúce kategórie údajov o udalostiach:

Všeobecné

  Záložka Všeobecné umožňuje editovať najbežnejšie informácie o udalosti: jej typ, dátum, miesto, príčinu a popis. Typ sa dá zvoliť z typov uvedených v rozbaľovacom menu Typ udalosti . Ostatné informácie sa zapíšu do patričných políčok. Označenie záznamu ako Dôverný záznam umožní, aby bol vypustený z výstupných zostáv.

Zdroje

  Záložka Zdroje umožňuje zobraziť a upravovať údaje o zdrojoch týkajúcich sa danej udalosti. Stredná časť zobrazuje zoznam všetkých odkazov na zdroje v databáze. Tlačítka +, Editovať , a - umožňujú pridať, upraviť a odstrániť zdrojový odkaz spojený s miestom. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

  Záložka Poznámka je určená na zaznamenávanie poznámok či komentárov k udalosti. Na pridanie alebo úpravu existujúcich poznámok stačí editovať text v políčku pre zápis textu.

Svedkovia

  Záložka Svedkovia umožňuje prezerať a zapisovať informáciu o svedkoch udalosti. Stredná časť uvádza zoznam všetkých svedkov uložených v databáze. Tlačítka +, Editovať, a - umožňujú pridávať, upravovať a odstraňovať spojenie svedkov s danou udalosťou, viď . Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz na svedka.

### Editovanie odkazov na zdroj

Odkazy na zdroj spájajú Zdroj s iným objektom a umožnia Vám pridať k zdroju doplňujúcu informáciu. Pri pridávaní odkazov na zdroj k udalostiam, miestam, atď., sa zobrazí nasledovný dialóg:

#### Dialóg Informácie o zdroji

Ukazuje Dialóg informácie o zdroji.

V dialógu sú dva hlavné nadpisy, Výber zdroja a Podrobnosti o zdroji. Výber zdroja uvádza titul zdroja, autora, a informáciu o publikácii. Titul môžete vybrať z dostupných zdrojov uvedených v rozbaľovacom menu. Ak zdroj na ktorý sa odvolávate nie je v databáze, môžete ho pridať kliknutím na tlačítko Nový.... Časť Podrobnosti o zdroji uvádza podrobnosti týkajúce sa zdroja: Dôveryhodnosť, Oddiel/Film/Strana, Dátum, Text, a Komentáre. Stupeň dôveryhodnosti vyberte z menu, ostatné podrobnosti zapíšte do patričných polí.

Informácia v tomto dialógu je špecifická pre daný odkaz. Na jeden zdroj môžu existovať viacnásobné odkazy pričom všetky tieto odkazy budú mať spoločnú zdrojovú informáciu. Tento dialóg Vám umožňuje zadávať dáta ktoré sa viažu na odkaz, ako sú relevantné citovania, komentáre, stupeň dôveryhodnosti, čísla strán, atď., slúžiace na lepšie určenie a zdokumentovanie odkazu.

### Mená

Mená sa editujú pomocou nasledujúceho dialógu Editor mien:

#### Dialóg Editor mien

Ukazuje Dialóg editora mien.

V hornej časti okna sa zobrazuje meno osoby, údaje ktorej sa editujú. Hlavná časť okna zobrazuje tri záložky s rozličnými kategóriami dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Označenie záložiek je odrazom toho, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledovné kategórie informácií údajov o mene:

Všeobecné

  Záložka Všeobecné sprístupňuje editovanie všeobecných informácií týkajúcich sa mena: meno, priezvisko, otcovské meno (druh mena po otcovi ktoré sa používa v niektorých jazykoch, napr. ruština), predikát, prípona, titul a typ mena. Informácie sa zapisujú do patričných polí. Priezvisko a typ sa dajú tiež vybrať z ponuky v rozbaľovacom menu.

  Voľby umožňujú nastaviť špecifické zoskupovanie, triedenie a zobrazovanie vlastností konkrétneho mena, ako aj dátumu k menu. Pole Zoskupovanie ponúka alternatívne zoskupovanie pre meno, inak, ako podľa predvoleného priezviska. Môže to byť nevyhnutné u priezvisk, ktoré musia byť zoskupované spoločne - napríklad ruské priezviská Ivanov a Ivanova sa považujú sa tie isté, pričom rozdiel v rode je naznačený odlišným zápisom. Zaškrtnite prvok Prepísať, aby bolo možné do poľa zapisovať. Triediť ako a Zobraziť ako určujú spôsob, akým sa meno zobrazí v pohľadoch Osoby a vo výstupných zostavách. Dátum môže poskytnúť informáciu o platnosti tohto mena - ak je to potrebné, použite časový rozsah. Na označenie záznamu o mene ako privátnom, zaškrtnite prvok Dôverný záznam To Vám poskytne možnosť vypustiť meno z výstupnej zostavy, ak tak určíte vo voľbe pre generovanie výstupov.

Zdroje

  Záložka Zdroje zobrazuje informácie o zdrojoch ktoré sa týkajú daného mena, a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na toto meno. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

  Záložka Poznámka zobrazuje akékoľvek poznámky týkajúce sa mena. Na pridanie alebo úpravu existujúcich poznámok stačí editovať text v políčku na zápis textu.

  Voľba Formát umožňuje nastaviť vzhľad poznámky na výstupe (t.j. vo výstupných zostavách a a webových stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva nové riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

### Atribúty

Atribúty sa editujú prostredníctvom nasledujúceho dialógu: Editor atribútov

#### Dialóg Editor atribútov

Ukazuje dialóg editora atribútov.

V hornej časti okna sa zobrazuje názov dialógu a meno osoby, atribút ktorej sa edituje. V strednej časti sú tri záložky, každá pre inú kategóriu dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Označenie záložiek odráža to, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledovné kategórie informácií údajov o atribútoch:

Všeobecné

  Záložka Všeobecné umožňuje editovať najbežnejšie informácie o atribúte: názov atribútu a jeho hodnotu. Tieto informácie sa môžu zapisovať do patričných políčok. Názov atribútu sa môže tiež vybrať z ponuky v rozbaľovacom menu Atribút. Na označenie záznamu atribútu poznámkou privátne zaškrtnite prvok Dôverný záznam To Vám poskytne možnosť vypustiť meno z výstupnej zostavy, ak tak zvolíte vo voľbe týkajúcej sa generovania výstupov.

Zdroje

  Záložka Zdroje zobrazuje informácie o zdrojoch ktoré sa týkajú daného mena a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na toto meno. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

  Záložka Poznámka zobrazuje poznámky týkajúce sa atribútu. Na pridanie alebo úpravu existujúcich poznámok stačí editovať text v políčku na zápis textu.

  Voľba Formát umožňuje nastaviť vzhľad poznámky na výstupe (t.j. vo výstupných zostavách a a webových stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva nové riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

### Adresy

Adresy sa editujú pomocou tohto dialógu: Editovanie adries

#### Dialóg editovanie adries

Ukazuje dialóg Editovanie adries.

V hornej časti okna sa zobrazuje názov dialógu včítane mena osoby, adresa ktorej sa edituje. Hlavná časť okna zobrazuje tri záložky s rozličnými kategóriami dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Označenie záložiek je odrazom toho, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledujúce kategórie informácií o adrese:

Všeobecné

  Záložka Všeobecné umožňuje editovať najbežnejšie informácie o adrese: dátum, ulica, mesto, štát alebo provincia, okres, PSČ a číslo telefónu. Informácie sa zapisujú do patričných textových polí. Zašktrnutím prvku Dôverný záznam označíte údaj adresy ako privátny. To Vám poskytne možnosť vypustiť meno z výstupnej zostavy, ak tak zvolíte vo voľbe týkajúcej sa generovania výstupov.

Zdroje

  Záložka Zdroje zobrazuje informácie o zdrojoch ktoré sa týkajú danej adresy a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na túto adresu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz. .

Poznámka

  Záložka Poznámka zobrazuje poznámky týkajúce sa adresy. Na pridanie alebo úpravu existujúcich poznámok stačí editovať text v poli pre zápis textu.

  Voľba Formát umožňuje nastaviť vzhľad poznámky vo výstupe (t.j. v zostavách a web stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

### Svedkovia

Údaje o svedkoch sa editujú cez nasledujúci dialóg Editor svedkov:

#### Dialóg editora svedkov

Ukazuje dialóg na editovanie údajov o svedkoch.

Horná časť okna zobrazuje nadpis dialógu. V centrálnej časti okna sa zobrazuje informácia o svedkovi. V spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Meno svedka sa dá zapísať dvomi spôsobmi podľa toho, či svedok je osoba už v databáze uložená, alebo nie (osoba bez väzby).

Ak osoba, ktorú chcete uviesť ako svedka je už v databáze, je lepšie použiť prvú metódu uvedenú nižšie.

Osoba z databázy

  Ak sú údaje o osobe uložené v databáze, zaškrtnite prvok Osoba je v databáze. Potom kliknite na tlačítko Vybrať na vyvolanie dialógu Zvoliť osobu. V tomto dialógu vyberte osobu a kliknite na tlačitko OK. V textovom poli Osoba sa zobrazí meno osoby, ktorú ste vybrali.

  Aj keď sa meno osoby zobrazuje v poli Osoba, nedá sa priamo editovať.

Osoba bez väzby

  Ak osoba nie je v databáze, uistite sa o tom, že políčko Osoba je v databáze nie je zaškrtnuté. Potom zapíšte meno alebo iný popis osoby do textového poľa Osoba. Táto informácia sa uloži v tvare, ako bola zadaná, a zároveň je to jediné miesto kde bude uložená. Inými slovami, v celej databáze nebude iný odkaz na danú osobu, mimo tohoto odkazu na svedka. Ak je osoba už v databáze zapísaná, odporúčame použiť prvú metódu.

Textové pole Komentár umožňuje zapisovať poznámky týkajúce sa svedka. Na pridanie komentára alebo jeho editovanie stačí editovať text v textovom poli.

### Zlučovanie záznamov

Niekedy sa ukáže, že viacero záznamov v databáze popisuje vlastne ten istý objekt, osobu, lokalitu alebo zdroj. Stane sa to, ak sú dáta zapísané dvakrát omylom, alebo ak nová informácia odhalí, že dva záznamy sa týkajú tej istej osoby. Môže sa to tiež prihodiť po importovaní GEDCOM dát ktoré ste dostali od príbuzného, a ktorého databáza sa prekrýva s vašími existujúcimi dátami.

Kedykoľvek zistíte duplicitu v záznamoch, ich zlúčenie je dobrým spôsobom ako napraviť situáciu.

Pre zlúčenie je potrebné zvoliť práve dva záznamy vo vhodnom pohľade (Osoby, Zdroje, alebo Lokality). To sa vykoná zvolením jedného záznamu a následne označením druhej osoby pri pridržaní tlačítka Ctrl.

#### Zlúčenie Osôb

Na zlučovanie osobných záznamov existujú dva spôsoby: Porovnať a zlúčiť a Rýchle zlúčenie, oba sú k dispozícii v menu Editovať.

Zlučovanie osôb ktoroukoľvek metódou nezruší žiadnu z informácií. Rozhodnutia ktoré pri zlučovaní vykonáte ovplyvnia len to, ktoré dáta budú považované za primárne, a ktoré budú sekundárne pre výsledný zlúčený záznam.

Porovnať a zlúčiť

  Keď sú vybrané presne dve osoby, zvoľte Editovať Porovnať a zlúčiť... na vyvolanie dialógu Porovnať osoby.

  ##### Dialóg porovnať osoby

  Ukazuje dialóg Porovnať osoby.

  Tento dialóg Vám umožňuje rozhodnúť, či sa zvolené záznamy majú zlúčiť, alebo nie. Ak sa rozhodnete, že nie, i napriek tomu, že majú rovnaké mená, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok Vybrať na určenie záznamu ktorý sa použije ako zdroj primárnych dát, a potom kliknite na Zlúčiť a zavrieť.

  Dáta z druhého záznamu budú uchované ako alternatívne dáta. Presnejšie, všetky mená z druhého záznamu sa stanú alternatívnymi menami pre zlúčený záznam. Podobne, rodičia, manželia a deti z druhého záznamu sa stanú alternatívnymi rodičmi, manželmi, deťmi, zlúčeného záznamu atď.

Rýchle zlúčenie

  Keď sú označené presne dve osoby, zvoľte Editovať Rýchle zlúčenie na vyvolanie dialógu Zlúčiť Osoby.

  ##### Dialóg zlúčiť osoby

  Ukazuje dialóg zlúčiť osoby.

  Tento dialóg Vám umožní rýchle zlúčiť dva záznamy, a určuje, ktorý záznam sa má použiť ako zdroj primárnych údajov. Dáta z druhého záznamu budú uchované ako alternatívne dáta. Presnejšie, všetky mená z druhého záznamu sa stanú alternatívnymi menami pre zlúčený záznam. Podobne, rodičia, manželia a deti z druhého záznamu sa stanú alternatívnymi rodičmi, manželmi, deťmi, zlúčeného záznamu atď.

  Ak si nie ste istí, či potrebujete dáta zlúčiť alebo nie, alebo ktorý záznam určiť ako zdroj primárnych dát, použite metódu Porovnať a zlúčiť popísanú vyššie.

#### Zlúčiť zdroje

Keď máte označené presne dva zdroje, zvoľte Editovať Porovnať a zlúčiť... na vyvolanie dialógu Zlúčiť zdroje .

##### Dialóg zlúčiť zdroje

Ukazuje Dialóg zlúčiť zdroje.

Tento dialóg Vám umožňuje rozhodnúť, či sa zvolené záznamy majú zlúčiť, alebo nie. Ak sa rozhodnete, že nie, i napriek tomu, že majú rovnaký názov, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok na určenie titulu, autora, skráteného názvu, informácie o publikácii a ID ktoré sa použijú pre zlúčený záznamu, a potom kliknite na OK.

#### Zlúčenie Lokalít

Keď máte označené presne dve lokality, zvoľte Editovať Porovnať a zlúčiť... na vyvolanie dialógu Zvoliť názov.

##### Dialóg zlúčiť lokality

Ukazuje dialóg zvoliť názov.

Tento dialóg Vám umožňuje rozhodnúť, či sa zvolené záznamy majú zlúčiť, alebo nie. Ak sa rozhodnete, že nie, i napriek tomu, že majú rovnaký názov, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok na určenie názvu ktorý sa použije pre zlúčený záznam, alebo zvoľte iné a napíšte nový text, potom kliknite na OK.

## Navigácia

Počas doby keď je databáza otvorená, je &app; zameraný na jedinú osobu, obvykle označenú ako Aktívna. To Vám umožňuje, aby ste prezerali alebo upravovali dáta týkajúce sa tejto osoby, jej najbližšej rodiny atď. Navigovanie v databáze, (t.j. prechádzanie od osoby k osobe) v skutočnosti nie je nič iné, len výmena Aktívnej osoby. V tejto časti sa popisujú viaceré alternatívne spôsoby za použitia tak jednoduchých, ako aj komplexných rozhraní ktoré &app; poskytuje. Všetky tieto spôsoby nakoniec splnia ten istý účel, ale niektoré sú vhodnejšie ako iné, podľa toho čo práve v &app;e robíte.

### Používanie pohľadu Osoby

Najintuitívnejším spôsobom pre výber aktívnej osoby je použitie pohľadu Osoby (viď ). V pohľade Osoby zvoľte jednoducho meno želanej osoby zo zoznamu kliknutím na záznam. Osoba, ktorú ste zvolili, sa stane aktívnou osobou. Údaj v stavovej lište sa obnoví a zobrazí zmenu aktívnej osoby.

### Používanie pohľadu Rodina

V pohľade Rodina (viď ), môžete ľahko prechádzať medzi členmi zobrazenej rodiny takto:

- Aby ste urobili z aktuálne zvoleného manžela aktívnu osobu, kliknite tlačítko s dvomi šipkami vpravo od poľa aktívnej osoby. Alebo, môžete kliknúť do poľa manžela pravým tlačítkom, a potom zvoliť z kontextového menu položku Nastaviť zvoleného manžela ako aktívnu osobu.

- Na to, aby ste z aktuálne zvolených rodičov urobili aktívnu rodinu (a tým z otca aktívnu osobu z matky zvolenú manželku), kliknite na tlačítko so šipkou vpravo od poľa rodičov aktívnej osoby. Alebo, môže kliknúť pravým tlačítkom do poľa rodičov aktívnej osoby a zvoliť položku Nastaviť zvolených rodičov ako aktívnu rodinu z kontextového menu.

- Na to, aby ste z aktuálne zvolených rodičov manžela urobili aktívnu rodinu (a tým z otca aktívnu osobu z matky zvolenú manželku), kliknite na tlačítko so šipkou vpravo od poľa rodičov aktívnej osoby. Alebo, môžete kliknúť pravým tlačítkom do poľa rodičov aktívnej osoby a zvoliť položku Nastaviť zvolených rodičov ako aktívnu rodinu z kontextového menu.

- Na to, aby ste z aktuálne zvoleného dieťaťa urobili aktívnu osobu, kliknite na tlačítko so šipkou vľavo umiestnené vpravo od poľa dieťaťa. Alebo, kliknite pravým tlačítkom do poľa dieťaťa a zvoľte položku Nastaviť zvolené dieťa ako aktívnu osobu z kontextového menu.

Mimo toho &app; poskytuje širokú škálu možností navigovania pomocou klávesových skratiek. Podrobný popis klávesových skratiek nájdete v .

### Používanie pohľadu Rodokmeň

Pohľad Rodokmeň (viď ) Vám takisto umožňuje prechádzať stromom rodiny. Výhodou tejto metódy je to, že môžete naraz vidieť viac ako jednu generáciu rodinného stromu. Môžete tiež preskočiť priamo od pravnuka k pradedovi bez nutnosti prechádzať generáciami ktoré sú medzi nimi.

Po každej zmene aktívnej osoby v pohľade Rodokmeň sa display obnoví, a zobrazí štyri generácie od novo nastavenej aktívnej osoby. V pohľade Rodokmeň môžete ľahko prechádzať medzi členmi zobrazeného rodinného stromu takto:

- Aby ste urobili zo zobrazenej osoby aktívnu, kliknite dvakrát na spojovaciu čiaru naľavo od zodpovedajúceho poľa.

- Aby ste urobili aktívnu osobu dieťa aktuálnej osobu (ak nejaké existuje), kliknite na tlačítko so šipkou vľavo nachádzajúce sa vľavo od zodpovedajúceho poľa. Ak je detí viac, tlačítko sa rozvinie do menu so zoznamom detí, z ktorého si môžete vybrať.

- Na presun celého rodinného strom o generáciu späť kliknite na zodpovedajúce tlačítko na pravej strane zobrazovacej plochy. Kliknutie na horné tlačítko posunie strom po línii otca. Kliknutie na spodné tlačítko posunie strom po línii matky.

  Kliknutie na ktorékoľvek z týchto tlačítok je úplne rovnocenné dvojkliku na línie na ľavej strane zodpovedajúcich polí pre otca a matku.

K údajom o všetkých manželkách, súrodencoch, deťoch alebo rodičoch hociktorej zobrazenej osoby sa dostanete ľahko tak, že presuniete myš nad políčko osoby a kliknutím pravého tlačítka vyvoláte kontextové menu. V menu sa objavia položky submenu s manželmi/manželkami, súrodencami a rodičmi zodpovedajúcej osoby.

#### Výhody používania menu skrytých pod pravým tlačítkom

- Priamy prístup k manželke/manželovi a súrodencom

- Úplný zoznam všetkých prvkov vo všetkých kategóriách, nielen preferovaných.

### Nastavenie východzej osoby

Len jedna jediná osoba môže byť zvolená v databáze ako východzia. Po zvolení východzej osoby je presun k nej je otázkou jedného kliknutia bez ohľadu na to, aký pohľad v danom momente využívate.

Aby ste osobu nastavili ako východziu, presuňte sa k nej ľubovoľnou metódou podľa Vášho výberu. Potom zvoľte Editovať Nastaviť východziu osobu. Po tomto sa k východzej osobe môžete dostať z ľubovoľného miesta databázy len kliknutím na ikonu Domov na nástrojovej lište. Môžete tiež zvoliť Ísť Domov z menu, alebo zvoliť položku Domov z hociktorého kontextového menu dostupného po kliknutí pravým tlačítkom.

### Používanie nástroja história

&app; je vybavený aj silnou zostavou navigačných nástrojov založených na histórii. Tieto nástroje sú podobné, ako história bežne používaná vo web prehliadačoch. Patria tu položky Späť a Vpred z menu Ísť , kontextové menu (dostupné v pohľadoch Osoby, Rodine a Rodokmeň), a tlačítka nástrojovej lišty. Je v nich uložený zoznam naposledy uskutočnených volieb menu Ísť, ktorý umožní preskočiť priamo na hociktorú z predchádzajúcich volieb. Nakoniec, kliknutie pravým tlačítkom na Späť a Vpred na nástrojovej lište vyvolá vyskakujúce menu obsahujúce zodpovedajúcu časť histórie. Voľbou položky z menu sa dostanete priamo na ňu.

### Záložky osôb

Podobne jednoducho ako nastavenie východzej osoby vytvoríte aj záložky pre iné osoby databázy, čo Vám uľahčí navigáciu. Na vytvorenie záložky osoby najprv prejdite na danú osobu, potom zvoľte Záložky Pridať záložku. Na to, aby ste sa k danej osobe dostali z ktoréhokoľvek pohľadu databázy, zvoľte Záložky Prejsť na záložku Meno osoby .

Vaše záložky môžete spravovať cez Záložky Editovať záložky.... Tým sa otvorí nasledujúci dialóg Editovanie záložiek obsahujúci zoznam záložiek a ovládacie prvky na jeho upravovanie. internet

#### Dialóg editovanie záložiek

Ukazuje dialóg editovať záložky.
internet

### Vyhľadávanie záznamov

Na vyhľadanie záznamu v databáze sa najprv prepnite do patričného pohľadu, ktorý poskytuje zoznam záznamov niektorej z kategórií: Osoby, Zdroje, Lokality alebo Médiá. Potom z klávesnice zadajte meno osoby alebo názov zdroja, lokality alebo toho mediálneho objektu, ktorý hľadáte. Môžete tiež stlačiť Ctrl+F na prepnutie do módu prehľadávania, ale začať písať už obvykle stačí.

#### Zrýchlené hľadanie

Ukazuje zrýchlené hľadanie počas písania.

Už počas písania sa nájde prvý záznam, ktorý vyhovuje tomu, čo práve píšete.

#### Vyhľadávanie osôb

Na komplexnejšie vyhľadávanie osôb pravdepodobne budete chcieť použiť filtre. Filter zapnete voľbou Zobraziť Filter , zvoľte žiadaný filter a kliknite na tlačítko Použiť. Ďalšie podrobnosti viď

## Generovanie výstupných zostáv

Výstupné zostavy-správy sú najbežnejšou formou výstupov, ktoré genealogické skúmanie vytvára. Väčšina genealogického software si dáva veľmi záležať na vytváraní dobre vyzerajúcich zostáv. &app; v tomto nie je výnimkou a poskytuje veľký výber. Generuje správy v množstve rôznych otvorených textových aj grafických formátov. &app; dokáže produkovať výstupy určené pre zobrazenie na obrazovke, ktoré sú vhodné pre sumárne prezeranie Vašej databázy. A nakoniec, &app; dokáže generovať web stránky, vhodné pre priame publikovanie na internete. Všetky tieto možnosti sú temer nekonečne flexibilné. Ak želáte, môžete predvolený formát výstupov &app;u upraviť alebo rozšíriť, a navrhovať či vyberať si štýl každého z nich.

Všetky výstupy sú dostupné prostredníctvom menu, voľbou Zostavy Typ výstupu Konkrétny výstup . Môžete prípadne prehľadať úplný zoznam existujúcich výstupov v dialógu Výber zostavy, ktorý sa otvorí po klinutí na ikonu Zostavy na nástrojovej lište.

### Substitučné hodnoty

Mnohé grafické výstupy umožňujú, aby ste si zobrazované informácie upravili. Namiesto symbolu sa doplnia údaje. Existujú dva štýly zobrazenia premenných. Rozdiel medzi nimi je v spôsobe, akým zaobchádzajú s prázdnymi dátami.

Pred premennými prvého štýlu je znak '$'. Ak je premenná vyhodnotená ako prázdny reťazec, nahradí sa prázdnym reťazcom. Pred premennými druhého štýlu je znak '%'. Ak je premenná vyhodnotená ako prázdny reťazec, riadok obsahujúci túto premennú sa vymaže z výstupu.

$n/%n

  Zobrazí meno osoby v tvare Meno Priezvisko.

$N/%N

  Zobrazí meno osoby v tvare Priezvisko, Meno.

$i/%i

  Zobrazí GRAMPS ID patriace osobe.

$b/%b

  Zobrazí dátum narodenia osoby.

$B/%B

  Zobrazí miesto narodenia osoby.

$d/%d

  Zobrazí dátum úmrtia osoby.

$D/%D

  Zobrazí miesto úmrtia osoby.

$s/%s

  Zobrazí meno zvolenej manželky/a osoby v tvare Meno Priezvisko.

$S/%S

  Zobrazí meno zvolenej manželky/a osoby v tvare Priezvisko, Meno.

$m/%m

  Zobrazí dátum sobáša zvolenej manželky/a osoby.

$M/%M

  Zobrazí miesto sobáša zvolenej manželky/a osoby.

### Knihy-brožúry

Momentálne jediným dostupným výstupom v tejto kategórii je knižný výstup.

Výstup v tvare knihy vytvára jeden dokument (t.j. knihu), ktorá obsahuje kolekciu grafických a textových správ. Je to ďalší z veľmi bohatého súboru dokumentov, ktoré &app; dokáže vytvoriť.

Po zvolení knižného výstupu sa objaví nasledujúci dialóg pre konfiguráciu knihy:

#### Dialóg knižná zostava

Ukazuje dialóg pre knižný výstup.

Na uloženie knihy (súboru jej nastavení) pre ďalšie použitie sa použije textové pole Názov knihy. Horný panel zobrazuje položky použiteľné na zaradenie do knihy. Spodný panel zobrazuje aktuálne zvolené položky v tom poradí, v akom budú v knihe.

Usporiadanie celej knihy sa ovláda vodorovne zoradenými tlačítkami vedľa poľa Názov kniky. Kliknutím na tlačítko Vymazať sa zmažú všetky položky z aktuálnej knihy. Pre uloženie aktuálnej knihy pre budúce použitie (pod menom zapísaným v textovom poli Názov knihy), kliknite tlačítko Uložiť.

Uložením knihy sa uložia aj konfigurácie každej položky.

Na načítanie nastavení knihy zo zoznamu predtým uložených kníh, kliknite na tlačítko Otvoriť. Pre vyvolanie editovateľného zoznamu dostupných kníh kliknite na tlačítko Editovať knihy .

Vertikálne usporiadané tlačítka vpravo od spodného panelu riadia zvolenú položku knihy. Na pridanie zvolenej položky z dostupného zoznamu do aktuálnej knihy kliknite na tlačítko Pridať. Na odstránenie položky z aktuálnej knihy kliknite na tlačítko Odstrániť. Na zmenu poradia položiek v aktuálnej knihe použite tlačítka Hore a Dole Na konfiguráciu nastavení zvolenej položky aktuálnej knihy kliknite na tlačítko Nastavenia.

Konfiguračné dialógy vyvolané tlačítkom Nastavenia sú špecifické pre každú položku. Ak sa rozhodnete, že položku nebudete konfigurovať, použijú sa pri všetkých potrebných voľbách overené východzie nastavenia. Bežnou spoločnou voľbou pre skoro všetky položky knihy je ústredná osoba: osoba, na ktorú sa prvok sústreďuje. Vďaka tejto možnosti môžete vytvárať knihu s položkami sústredenými na rôzne osoby (napr. predkovia Vašej matky a otca ako samostatné kapitoly). Východzou voľbou je nastavenie ústrednej osoby na aktívnu osobu.

Skoro všetky položky, ktoré sa dajú začleniť do knihy, sú textové alebo grafické výstupy, a teda sú k dispozícii aj samostatne. Výnimkou sú nasledovné, ktoré jestvujú len ako položky knihy:

Titulná strana

  Položka vytvára titulnú stranu upravenú podľa želania užívateľa. Konfigurovať môžete text titulu, podnadpis a zápätie stránky. Medzi podnadpis a zápätie sa dá vložiť obrázok. Pre svoju konfigurovateľnosť sa táto položka môže použiť na tvorbu titulnej stránky pre celú knihu, ku kapitolám, alebo k jednotlivej položke.

Vlastný Text

  Táto položka poskytuje stránku s tromi odstavcami, z ktorých každý môže obsahovať vlastný text. Vzhľad textu sa dá nastaviť použitím vlastných užívateľských štýlov. Táto položka je určená pre epigrafy, venovanie, vysvetlivky, poznámky, atď.

### Generátory kódu

Na rozdiel od bežného formátovaného výstupu určeného pre človeka, táto kategória obsahuje výstupy ktoré vytvárajú kód určený pre použitie na počítači. Jediným v súčasnosti dostupným generátorom kódu v &app;e je Graf vzťahov, ktorý vytvára popis grafu typu GraphViz.

Graf vzťahov vytvára komplexný graf vzťahov vo formáte GraphViz. Nástroj GraphViz `dot` dokáže graf transformovať do postscriptu, do jpeg, png, vrml, svg, a ďalších formátov. Nástroje GraphViz tools sú voľne dostupné na stránkach GraphViz . Medzi špecifické možnosti tohto výstupu patria filter a počet uvažovaných generácií, ako aj niektoré nastavenia špecifické pre GraphViz týkajúce sa stránkovania, farby a podrobností grafu.

Ak sa nezaujímate o samotný kód GraphViz a chcete len vytvoriť grafický výstup, &app; ho vytvorí za Vás. Vyhľadajte Graf vzťahov v kategórii Grafické výstupy,

### Grafické výstupy

Grafické výstupy prezentujú informácie vo forme diagramov a grafov. Väčšina volieb je pre grafické výstupy spoločná, a preto bude popísaná iba raz na konci tejto časti. Tých niekoľko volieb, ktoré sú špecifické pre danú zostavu bude popísaných priamo pri popise danéj výstupnej zostavy.

V súčasnosti &app; poskytuje tieto grafické výstupy:

Graf predkov

  Zostava generuje graf zobrazujúci osoby, ktoré sú predkami aktívnej osoby. Medzi špecifické voľby patrí počet uvažovaných generácií, a formát zobrazovaných záznamov.

Graf predkov (nástenný)

  Je podobný ako Graf predkov. Má viacero volieb, užitočných pre generovanie rozsiahlych grafov vhodných ako plagát, alebo na stenu. Medzi voľbami je napr. schopnosť kompresie (na odstránenie prázdneho miesta), a možnosť zobraziť celý graf na jednu stránku. V tomto prípade sa obsah grafu úmerne zmenší.

Graf potomkov

  Tento výstup generuje graf osôb ktoré sú potomkami aktívnej osoby. Medzi jeho špecifické možnosti patrí formátovane zobrazovaných vstupov.

Vejárový graf

  Tento výstup poskytuje graf v tvare vejára kde aktívna osoba je v strede, rodičia v najbližšom polkruhu, starí rodičia v ďalšom polkruhu atď., celkom pre päť generácií.

Graf vzťahov

  Tento výstup vytvára komplexný graf vzťahov vo formáte GraphViz, a potom ho prevádza do grafického výstupu za použitia nástroja GraphViz-u `dot`. Špecifické voľby pre tento výstup obsahujú filter, voľby dátumov a lokalít pri udalostiach, a možnosť pridávať URL a ID jednotlivcom a rodinám. Ďalej existuje viacero volieb pre Graph-Viz týkajúcich sa stránkovania, farby, a podrobností grafu.

Štatistický graf

  Tento výstup dokáže zhromaždiť a zobraziť množstvo štatistických dát o Vašej databáze. Medzi špecifické voľby patrí filter, metódy triedenia a dodatočné kritérium, založené na dátume narodenia a pohlaví pre zahrnutie do štatistiky. Tiež je možné nastaviť najmenší počet prvkov na vytvorenie stĺpcového grafu tak, aby pri menšom počte bol zostavený graf výsečový.

  Záložka Voľba grafu umožňuje označiť graf, ktorý sa má začleniť do Vašej výstupnej zostavy.

Časový graf

  Táto výstupná zostava zobrazuje zoznam osôb a dĺžku ich života zobrazenú chronologicky usporiadanými úsečkami. Ďalšie možnosti sú filter, metóda triedenia, nadpis zostavy.

Spoločnými voľbami pre grafické výstupy sú názov výstupu, formát výstupu zvolený štýl, veľkosť a orientácia stránky. Výstupné zostavy sa môžu otvárať v predvolenej aplikácii.

Nastavenia pre zostavy sú trvalé, každá používa naposledy nastavené nastavenie

### Textové výstupy

Textové výstupy zobrazujú žiadané informácie ako formátovaný text. Väčšina volieb je pre textové výstupy spoločná, a preto bude popísaná iba raz, na konci tejto časti. Voľby, ktoré sú špecifické pre daný výstup, budú popísané priamo v časti týkajúcej sa konkrétnej výstupnej zostavy.

V &app;e sú k dispozícii nasledovné textové výstupné zostavy:

Zostava typu Ahnentafel

  V tejto zostave je uvedená aktívna osoba a jej/jeho predkovia spolu s ich vitálnymi údajmi. Osoby sú očíslované špeciálnym spôsobom, podľa štandardu známym ako Ahnentafel. Aktívnej osobe je priradené číslo 1. Jej otec a matka majú čísla 2 a 3. Pravidlo sa uplatňuje pre každú osobu smerom v generácii dozadu: otcovi rodičia majú čísla 4 a 5, matkini rodičia 6 a 7, otcovia majú vždy párne, a matky nepárne číslo. Takýmto spôsobom je zaručené, že osoba s číslom v strome N, má otca s číslom 2N a matku 2N+1.

Úplná zostava o jedincovi

  Táto zostava poskytuje zhrnutie pre jednotlivca, podobné ako súhrnná zostava. Výhodou tejto je voľba vlastného filtra. V závislosti od nastavenia filtra (len aktívne osoby, jeho alebo jej potomkovia alebo celá databáza), zostava môže obsahovať jeden alebo množstvo jednotlivých sumárov. Ďalšou možnosťou tejto zostavy je zahrnutie zdrojovej informácie do výpisu udalostí.

Celková zostava o predkoch

  Táto zostava vytvára celkový popis predkov aktívnej osoby. Výhodami tejto zostavy sú: prepracované rozvrhnutie, obrázky detí, súčasní a predchádzajúci manželia/manželky a uvádzanie zdrojov. Špecifické voľby: počet generácií smerom dozadu ktoré sa majú uvádzať, citovanie zdrojov áno/nie, delenie stránok medzi generáciami.

Zostava o potomkoch

  Tento výstup podáva stručný popis potomkov aktívnej osoby. Zvláštne voľby: počet generácií smerom dopredu ktoré sa majú uvádzať.

Podrobná zostava o predkoch

  Táto zostava podrobne popisuje predkov aktívnej osoby. Obsahuje základné údaje o živote (narodenie a úmrtie), ako aj o manželstve. Zvláštne voľby: nastavenie počtu generácií smerom dozadu ktoré sa budú uvádzať, ako aj množstvo volieb týkajúcich sa presného obsahu ktorý sa má zahrnúť do zostavy.

Podrobná zostava o potomkoch

  Táto zostava podrobne popisuje potomkov aktívej osoby. Obsahuje základné údaje o živote (narodenie a úmrtie), ako aj o manželstve. Zvláštne voľby: nastavenie počtu generácií smerom dopredu.

Zostava o predkoch v štýle FTM

  Táto zostava vytvára zostavu o predkoch podobnú ako vytvára program Family Tree Maker (tm). Podrobne popisuje aktívnu osobu a jej predkov. Obsahuje základné údaje o živote a manželstve, deti, poznámky. Zvláštne voľby: nastavenie počtu generácií smerom dozadu.

Zostava o potomkoch v štýle FTM

  Táto zostava vytvára zostavu o potomkoch podobnú ako vytvára program Family Tree Maker (tm). Podrobne popisuje aktívnu osobu a jej potomkov. Obsahuje základné údaje o živote a manželstve, deti, poznámky. Zvláštne voľby: nastavenie počtu generácií smerom dopredu.

Spoločná zostava rodiny

  Vytvára spoločnú zostavu rodiny s informácimi o rodičoch a ich deťoch. Zvláštna voľba: manžel/ka (je k dispozícii len v prípade, že aktívna osoba má viac manželov/manželiek).

Sumár pre jednotlivca

  Táto zostava poskytuje podrobné zhrnutie o aktívnej osobe. Zostava zahrňuje všetky fakty, ktoré sú v databáze známe o danej osobe.

Spoločnými voľbami pre textové výstupy sú: názov výstupného súboru, výstupný formát, zvolený štýl, veľkosť a orientácia stránky. HTML zostavy nemajú informáciu o stránke. Namiesto toho je medzi voľbami HTML výber šablóny HTML ktorú obsahuje &app;, alebo vlastnej, Vami definovanej. Zostavy sa môžu tiež nastaviť tak, aby sa otvárali ihneď v predvolenej aplikácii.

Nastavenia pre zostavy pretrvávajú: každá zostava si pamätá svoje posledné použité nastavenie.

### Výstupy na prehliadanie

Výstupy na prehliadanie sú celkové zhrnutia informácií databázy, určené pre priame prehliadanie na obrazovke. Bežne sú v &app;e dostupné tieto:

sa zobrazuje

Počet predkov

  Zobrazí sa počet predkov aktívnej osoby.

Sumárna informácia o databáze

  Zobrazuje celkovú štatistiku týkajúcu sa počtu jednotlivcov každého pohlavia, rôzne, aj nekompletné štatistiky o údajoch, ako aj štatistiky o rodine a médiách.

### Web stránka

Jediný dostupný výstup v tejto kategórii je zostava typu Popisná web stránka. Vytvára web stránky (t.j. súbor prepojených web stránok) pre vybraných jedincov.

#### Popisná web stránka

Úvod

  Prvý raz bol generátor web stránok uvedený vo verzii &app; 2.0.6. Nový generátor v porovnaní s predchádzajúcim poskytuje oveľa viac funkcií. Na úpravu stránok sa namiesto HTML šablón používajú CSS štýly.

  Viac informácií sa zobrazuje o každej osobe, ako aj o zdrojoch, lokalitách, a mediálnych objektoch. Na doplnenie informácií, napríklad o histórii rodiny, je možné pridať úvodné stránky.

Voľba výstupu

  Genealogické záznamy produkujú množstvo súborov. Niektoré web servery nezvládajú dobre veľký počet súborov uložených v jednom adresári. Generátor popisných stránok sa snaží udržať množstvo súborov pripadajúcich na jeden adresár na zvládnuteľnom počte. Na tento účel vytvára hierarchické usporiadanie adresárov. Generované názvy súborov nie sú intuitívne, ale sú pre každú osobu unikátne. Pri opakovanom spustení funkcia vygeneruje identické názvy súborov, čím sa zjednodušuje prípadná výmena súboru.

  Výstupné súbory sa zapisujú do určeného adresára. Kvôli počtu vytváraných súborov a adresárov môže byť ich umiestnenie na externý web komplikované. Na uľahčenie tejto úlohy môžete priamo vytvoriť tar.gz súbor určený pre upload. Tento formát je potrebné použiť aj v prípade, ak by ste chceli využiť bezplatné umiestnenie Vašich stránok na GRAMPS web hosting site.

  Na vytvorenie gzipovaného archívu zvoľte Uložiť web stránky do .tar.gz archívu.

Filtrovanie

  Podobne ako pri predchádzajúcom generátore web stránok a ako pri ostatných zostavách &app;u, obsah výstupov môžete ovplyvniť voľbou filtra. K dispozícii je niekoľko hotových filtrov, prípadne na vytvorenie vlastného môžete použiť nástroj Editor užívateľských filtrov.

  Do výstupu bude zaradená každá osoba vyhovujúca filtru s výnimkou tých, ktoré boli vylúčené použitím pravidiel ochraňujúcich súkromie. Prednastavený filter zaradí všetky osoby z databázy.

Použitie štýlov

  GRAMPS poskytuje 6 zabudovaných štýlov pre Vašu web stránku. Každý z nich dodá vašim stránkam unikátny vzhľad. Vygenerovaný štýl sa nazýva `narrative.css`. Pre pokročilejšie užívateľské nastavenia môžete tento súbor ďalej upravovať.

  Ak vykonáte zmeny štýlu, musíte si uvedomiť, že opakovaným generovaním stránok do rovnakého výstupného adresára sa zmeny prepíšu. Aby sa Vám to nestalo, skontrolujte, že ste zvolili pre nasledovné generovanie voľbu 'Nepoužiť štýl'

Kódovanie znakov

  Základná znaková sada GRAMPSu pre HTML stránky, zodpovedajúca jeho rozsiahlym možnostiam lokalizácie je UTF-8, čím je zaistená podpora prakticky všetkých znakov.

  Apache web server býva niekedy nakonfigurovaný nesprávne, a nerešpektuje označenie znakovej sady špecifikovanej v HTML stránke. Toto prináša problémy so znakmi UTF-8 generovaným aplikáciou GRAMPS, a spôsobuje ich nesprávne zobrazenie na obrazovke.

  Ak je takto zle nakonfigurovaný aj Váš web server a Vy nemáte právo opraviť jeho konfiguráciu, môžete to riešiť tak, že prepíšete východziu znakovú sadu na tú, ktorú akceptuje Váš web server.

Označenie Copyrightu

  Vaše dáta sú chránené medzinárodnými autorskými právami. Vlastníkom dát ste Vy, na ich použitie musia ľudia dostať Vaše povolenie. V genealógii naproti tomu je spoločným ideálom zdieľanie dát. Preto možno budete chcieť poskytnúť užívateľovi viac práv.

  V GRAMPSe je síce predvolené nastavenie uvádzajúce, že všetky práva sú chránené, dávame Vám ale na zváženie zverejňovať Vaše stránky podľa niektorej z licencií typu 'Create Commons'. Pri takejto licencii poskytujete užívateľovi určité práva na použitie Vašich dát bez toho, aby Vás musel priamo kontaktovať so žiadosťou o povolenie.

  Pre ďalšie informácie viď stránky Creative Commons.

  .
Voľby generovania stránky

  Generátor web stránok môže naviac vytvoriť tri doplnkové stránky. Domovská stránka je tá, na ktorej sa zobrazí obrázok a text podľa Vášho výberu. Túto stránku povolíte zvolením 'Mediálny Objekt' z menu Domáca stránka/Pozn.ID na záložke Generovanie web stránok. Ak Mediálny Objekt obsahuje obrázok, tento sa zobrazí v hornej časti stránky. Ak Mediálny Objekt obsahuje poznámku, text poznámky sa použije ako text na stránke. Druhá, úvodná stránka sa správa podobne. Stačí len zvoliť Mediálny Objekt v menu Úvodná stránka/Pozn.ID.

  Ak sa rozhodnete vložiť stránku s kontaktami, zobrazí sa informácia o bádateľovi uložená v databáze, spolu s informáciami v menu Kontakt na publikujúceho/Pozn.ID. Zvážte, a buďte zdržanlivý(á) pri použití tejto stránky ak považujete vaše kontaktné informácie za súkromné.

Ochrana súkromia

  Ochrana osobných informácií je závažným problémom webu v súčasnosti. &app; sa snaží poskytnúť prostriedky na kontrolu prezentovaných informácií.

  &app; poskytuje dve možnosti kontroly nad Vašimi informáciami. Ak označite voľbu Nevkladať záznamy označené ako privátne, žiadne dáta s týmto označením sa nezobrazia na generovaných stránkach. Ak označíte voľbu Obmedziť informácie o žijúcich osobách, &app; sa pokúsi určiť ktorí ľudia sú pravdepodobne žijúci a vypustí ich z databázy. V niektorých krajinách existujú zákony určujúce konkrétny počet rokov, ktorý musí uplynúť od smrti osoby, aby bolo možné informácie zverejňovať. Voľba Doba ochrany dát od úmrtia osoby sa používa na zadanie počtu rokov od úmrtia, aby bolo možné informácie zverejňovať.

  Uvedomte si prosím, že zodpovednosť za všetky informácie na stránkach a za ochranu súkromia je na Vás. &app; nemôže byť braný na zodpovednosť za nijaké otázky týkajúce sa ochrany osobných informácií.

Doplnenie vašich stránok vlastným kódom

  Ak sa nezaujímate o ďalšie úpravy vašich stránok, môžete nasledujúcu pasáž preskočiť.

  Predchádzajúci web generátor umožňoval ďalej upravovať vaše stránky pomocou šablón HTML. Dáta sa v zápise kódu nahrádzali markermi.

  Ukázalo sa, že táto metóda nie je pre väčšinu užívateľov praktická. Generátor popisných stránok uvádza jednoduchší mechanizmus. Na záložke Generovanie stránky môžete zadať text (včít. kódu HTML) ktorý bude vložený do každej stránky osobitne ako záhlavie a ako zápätie stránky.

  Na vytvorenie takéhoto kódu potrebujete vytvoriť nejaký Mediálny Objekt ktorý bude označený ako interná poznámka. Vytvoríte ho tak, že v pohľade Médiá pridáte nový Mediálny Objekt, a vyberiete voľbu interná poznámka. Potom zadáte Váš HTML kód.

  Aby ste tento kód z interných poznámok dostali na web stránky, zvoľte patričné mediálne objekty z menu HTML užívateľská hlavička a HTML užívateľské zápätie. Na stránky budú pridané dva separátory - užívateľská hlavička a zápätie. Do stránky bude vložený zodpovedajúci HTML kód spolu s div. markermi. Váš štýl môžete ďalej upravovať formátovaním a určením polohy týchto sekcií.

## Používanie nástrojov

Nástroje &app;u umožňujú vykonávanie rôznych typov analýz Vašich genealogických údajov. V zásade neposkytujú výstup vo forme výtlačkov alebo súborov. Namiesto toho poskytujú výstup na obrazovku, ktorý je bádateľovi okamžite k dispozícii. Ak je to však potrebné, môžete výsledky použitia nástroja uložiť do súboru. V porovnaní s iným genealogickým software, nástroje sú jednou z najsilnejších stránok &app;u.

K nástrojom sa dostanete z menu voľbou Nástroje Výber nástroja Konkrétny nástroj. Prípadne môžete prechádzať kompletnou ponukou nástrojov, spolu s ich stručným popisom v dialógu Výber nástroja, ktorý vyvoláte kliknutím na ikonu Nástroje na nástrojovej lište.

### Analýza a skúmanie

Táto časť obsahuje nástroje na analýzu a skúmanie databázy bez toho, aby ju zmenili. V súčasnosti sú v &app;e k dispozícii nasledujúce nástroje:

Porovnať jednotlivé udalosti

  Tento nástroj porovnáva udalosti vo vybranej skupine osôb. Osoby pre toto porovnanie sa vyberajú pomocou vlastných užívateľských filtrov. Filtre môžete vytvárať v Editore užívateľských filtrov (viď ) ktorý sa vyvolá kliknutím na tlačítko Editor užívateľských filtrov. Výsledná tabuľka ktorú poskytne tento nástroj sa môže uložiť ako súbor tabuľkového procesora.

Interaktívny prehliadač potomkov

  Tento nástroj vytvára strom, v koreni ktorého je aktívna osoba. Deti sa vetvia z rodičov obvyklým spôsobom. Nástroj sa používa pre rýchly náhľad na potomkov osoby.

  Dvojklik na bod vetvenia stromu vyvolá dialóg Editovať osobu, umožňujúci prezerať alebo upravovať údaje o osobe.

### Spracovanie databázy

Táto časť obsahuje nástroje na úpravu Vašej databázy. Nástroje z tejto časti sa najčastejšie používajú na vyhľadávanie a opravu chýb. Bežne sú v &app; dostupné tieto nástroje:

S výnimkou automatických opráv uskutočňovaných nástrojom Skontrolovať a opraviť databázu sa zmeny vykonajú len potom, ako ich výslovne odsúhlasíte.

Skontrolovať a opraviť databázu

  Nástroj kontroluje databázu na možné problémy týkajúce sa integrity, pričom tam kde je to možné, opravuje zistené závady. Kontroluje hlavne:

  - Prerušené rodinné väzby. Sú to prípady, v ktorých záznam osoby odkazuje na rodinu, zatiaľ čo rodinný záznam túto osobu neuvádza, a naopak.

  - Chýbajúce mediálne objekty. Sú to tie mediálne objekty, na súbory ktorých je v databáze odkaz, ale v databáze neexistujú. Môže sa to stať vtedy, keď je súbor náhodne vymazaný, premenovaný alebo presunutý na iné miesto.

  - Prázdne rodiny. Sú to tie záznamy o rodine, ktoré ako svojho člena neuvádzajú nikoho.

  - Vzťah rodičov. Kontroluje všetky rodiny a preveruje, aby otec a matka neboli vymenení. Kontroluje tiež, či rodičia sú opačného pohlavia. V prípade zistenia rovnakého pohlavia je ich vzťah premenovaný na "Partneri".

Vybrať informácie z mena

  Tento nástroj prehľadáva celú databázu a pokúša sa vybrať tituly a prezývky, ktoré boli prípadne vložené do poľa Krstné meno osoby. Ak je možné vybrať takúto informáciu, kandidáti na opravu sa zobrazia v tabuľke. Vy sa potom môžete rozhodnúť, ktoré sa majú opraviť podľa návrhu, a ktoré nie.

Nájsť prípadné duplicity osôb

  Nástroj prehľadá celú databázu a hľadá záznamy, ktoré by mohli označovať tú istú osobu.

Opraviť písanie veľkého písmena priezviska

  Nástroj prehľadá celú databázu a pokúsi sa opraviť chybu v písaní veľkého písmena priezviska. Účelom je mať konvenčný zápis: veľké prvé písmeno a zvyšok mena malým. Ak sa zistí odchýlka od tohto pravidla, kandidáti na opravu sa zobrazia v tabuľke. Vy sa potom môžete rozhodnúť, ktoré sa majú opraviť podľa návrhu, a ktoré nie.

Premenovať typy osobných udalostí

  Umožňuje premenovať všetky udalosti daného typu premenovať na iné.

Zmeniť poradie ID &app;u

  Tento nástroj zmení poradie ID v &app;e podľa základného nastavenia &app;u.

### Odstraňovanie chýb

Táto časť obsahuje nástroje na odstraňovanie chýb a nebude väčšinu užívateľov &app;u zaujímať. Ak sa nezaujímate o debugging alebo vývoj aplikácie &app;, môžete túto časť preskočiť.

Vyhodnocovacie okno Pythonu

  Výraz zapíšte do okna Vyhodnocovacie okno , výstup dostanete v okne Výstupné okno. Prípadné chyby by mali byť v okne Chybové okno.

Znovu nahrať moduly

  Pokúsi sa nahrať znovu všetky moduly-pluginy.

  Tento nástroj je sám o sebe modul, a sám sa znovu nenahrá!

Ukázať objekty typu uncollected

  Zabezpečuje výpis okna o všetkých objektoch typu uncollected. V závislosti od nastavenia systému, GUI objekty uvoľnené nedávno môžu byť stále označené ako uncollected.

### Utility

Táto časť obsahuje nástroje, ktoré Vám umožnia vykonanie jednej operácie na časti dát. Výsledok je možné do databázy uložiť, ale Vaše dáta ostávajú nezmenené. V &app;e sú k dispozícii tieto utility:

#### Editor užívateľských filtrov

Editor užívateľských filtrov vytvára užívateľské filtre ktoré sa môžu použiť na selekciu osôb v zostavách, exportoch, a iných nástrojoch a utilitách. Je to veľmi výkonný nástroj genealogickej analýzy.

Pri ich spustení sa objaví dialóg Filtre definované užívateľom, ktorý ukáže zoznam všetkých existujúcich a Vami predtým definovaných filtrov, pokiaľ nejaké existujú. Na definovanie nového kliknite na tlačítko Pridať.... Potom, ako budete mať navrhnuté svoje filtre, môžete editovať, testovať a vymazávať zvolené filtre použitím zodpovedajúcich tlačítok Editovať..., Test..., a Zmazať. Všetky filtre zobrazené v zozname sa automaticky uložia spolu s databázou, a budú dostupné pre nasledujúce použitie v &app;e.

Zmeny vykonané na filtroch nadobudnú účinnosť po kliknutí na tlačítko Použiť a zavrieť.

Kliknutím na tlačítko Pridať... sa vyvolá nasledujúci dialóg Definovať filter:

##### Dialóg definovať filter

Ukazuje dialóg pre definovanie filtra.

Zadajte názov Vášho nového filtra do textového poľa Meno. Ľubovoľný komentár, ktorý Vám v budúcnosti pomôže filter identifikovať, zapíšte do poľa Komentár. Pridajte všetky pravidlá, ktoré chcete aby filter používal do poľa Zoznam pravidiel, pomocou tlačítka Pridať.... Ak má filter viac ako jedno pravidlo, vyberte jedno z Možnosti pravidla. Toto Vám umožní zvoliť, či sa majú uplatniť všetky pravidlá, len jedno, alebo iba jedno na to, aby filter mohol generovať zhodu. Ak má Váš filter iba jedno pravidlo táto voľba nebude mať nijaký účinok.

Na invertovanie pravidla filtra zaškrtnite Ukázať hodnoty nevyhovujúce pravidlám filtra. (Napríklad invertovanie pravidla "má spoločného predka s I1" bude vyhovovať pre každého, kto s danou osobou nemá spoločného predka).

Kliknutie na tlačítko Pridať... vyvolá nasledujúci dialóg Pridať pravidlo:

##### Dialóg Pridať pravidlo

Ukazuje dialóg pre pridanie pravidla.

Panel na ľavej strane zobrazuje pravidlá filtra, ktoré sú k dispozícii, usporiadané podľa kategórií do rozvinuteľného stromu. Kvôli podrobnejšiemu popisu pravidla, viď . Rozbalenie/zbalenie patričnej kategórie sa vykoná kliknutím na šipky. Zo stromu vyberte pravidlo kliknutím na jeho názov. Pravý panel zobrazuje názov, popis a hodnoty aktuálne zvoleného pravidla. Ak Vám vyhovuje zvolené pravidlo a jeho hodnoty, kliknite na tlačítko OK, aby ste toto pravidlo pridali do filtra, ktorý práve editujete. Pridanie pravidla do filtra zrušíte kliknutím na tlačítko Zrušiť.

Váš už predtým vytvorený filter môže byť použitý ako predpis pre ďalší filter. Toto Vám poskytuje temer neobmedzenú flexibilitu vo vytváraní výberových kritérií "šitých na mieru" neskôr použiteľných pre väčšinu exportov, výstupných zostáv ako aj niektorých nástrojov (napr. na porovnávanie jednotlivých udalostí).

#### Notes

Tento nástroj poskytuje dočasný priestor na ukladanie záznamov databázy, ktoré sa majú niekde znovu využiť. Skrátka je to istý druh funkcie skopíruj-prilep ktorá je z textových objektov rozšírená na ostatné druhy záznamov, používaných v aplikácii &app;.

V nástroji Notes sa veľmi intenzívne využíva technika ťahaj-a-pusť.

Na vyvolanie funkcie Notes zvoľte buď Nástroje Utility Notes alebo kliknite na tlačítko Notes v nástrojovej lište. Otvorí sa toto okno:

##### Nástroj Notes

Ukazuje nástroj Notes.

Notes podporuje adresy, atribúty (osobné aj rodinné), údaje o udalostiach (osobných aj rodinných), mená, odkazy na mediálne objekty, odkazy na zdroje, URL www adresy, a samozrejme poznámky a komentáre. Na dočasné uchovanie ktoréhokoľvek z týchto záznamov pretiahnite do notesa myšou záznam z konkrétneho editačného dialógu. Ak ho potrebujete znovu niekde použiť, pretiahnite ho z notesa na patričné miesto do editora, napr. záložky adresy, atribúty, atď.

Niektoré objekty majú na ľavej strane ikonky link. To indikuje, že pretiahnutím takejto voľby vznikne odkaz na existujúci objekt, nie kópia samotného objektu.

Napríklad mediálny objekt nebude skopírovaný. Namiesto toho bude vytvorený odkaz na existujúci mediálny objekt, ktorý sa ukáže ako položka v lokálnej galérii.

Poznámky v notese ostávajú počas jedného otvorenia aplikácie &app;. Zatvorením okna sa vložené záznamy nestratia, ale po zatvorení &app;u áno.

#### Ďalšie nástroje

Generovať kódy SoundEx

  Táto utilita generuje kódy SoundEx pre mená osôb v databáze. Pre ďalšie podrobnosti o Indexovacom systéme SoundEx navštívte prosím NARA Soundex Indexing page.

Kalkulátor vzťahov

  Táto utilita vypočítava a zobrazuje vzťah ktorejkoľvek osoby k aktívnej osobe.

Overiť databázu

  Táto utilita Vám umožní overiť databázu na základe Vami zadaných kritérií.

  ##### Rozdiel medzi nástrojom Overiť..., a predtým popísaným nástrojom Skontrolovať...

  Nástroj "Skontrolovať..." zisťuje nekonzistenciu údajov v databázovej štruktúre. Nástroj "Overiť..." zase zisťuje záznamy, ktoré nevyhovujú Vašim vlastným kritériám.

  Napríklad, mohli by ste sa chcieť uistiť o tom, že nikto vo Vašej databáze nemal vo veku 98 rokov deti. Na základe zdravého úsudku by takýto záznam bol chybný. Nie je to pritom chyba konzistencie dát databázy. Okrem toho, niekto by predsa mohol mať dieťa vo veku 98 rokov (aj keď sa to sotva stane). Nástroj Overiť zobrazí všetko, čo narúša Vami stanovené kritériá, aby ste mohli skontrolovať či záznam obsahuje chybu, alebo nie. Konečné rozhodnutie je na Vás.