# Hlavné okno

Pri otvorení databázy (existujúcej alebo novo vytvorenej) sa Vám zobrazí toto okno:

## Hlavné okno GRAMPSu

Zobrazí hlavné okno GRAMPSu. Obsahuje titulnú lištu, lištu menu, lištu nástrojov, bočný panel, zobrazovaciu plochu, stavovú lištu, indikátor prebiehajúceho procesu a lišty pre posuv. Lišta menu obsahuje menu Súbor, Editovať, Zobraziť, Ísť, Záložky, Zostavy, Nástroje, Okná a Pomocník.

Okno &app;u obsahuje nasledovné prvky:

Lišta menu

  Lišta menu je najvyššie umiestnená lišta (hneď pod názvom okna) a umožňuje prístup ku všetkým prvkom &app;u prostredníctvom menu.

Nástrojová lišta

  Nástrojová lišta je hneď pod lištou menu. Nástrojová lišta umožňuje pristupovať k najčastejšie používaným funkciám &app;u. Vzhľad nástrojovej lišty sa dá nastaviť v dialógu Preferencie. Môžete ju tiež úplne skryť voľbou Zobraziť Lišta nástrojov.

Indikátor

  Indikátor prebiehajúceho procesu sa nachádza v ľavom spodnom rohu okna &app;u. Zobrazuje postup časovo náročných operácií, akými sú napr. otváranie a zatváranie rozsiahlych databáz, import a export do iných formátov, generovanie web stránok, a pod. Ak nevykonávate žiadnu z týchto operácií, vzhľad indikátora sa nezmení.

Stavová lišta

  Vpravo od Indikátora prebiehajúceho procesu, na spodnej časti okna &app;u sa nachádza stavová lišta. Zobrazuje informáciu o práve prebiehajúcej činnosti aplikácie &app; a kontextové informácie o položkách menu. Správanie stavovej lišty sa dá nastaviť v dialógu Preferencie voľbou Editovať Preferencie.

Zobrazovacia plocha

  Najrozsiahlejšia časť v strede okna &app;u patrí zobrazovacej ploche. To, čo sa zobrazuje závisí od aktuálne zvoleného pohľadu. Pohľadom sa budeme podrobnejšie venovať v ďalšom.

## Pohľady

Genealogické informácie sú veľmi rozsiahle a môžu obsahovať veľké množstvo podrobností. Ich zobrazenie je náročná úloha, ktorú GRAMPS zvláda rozdelením a zoradením údajov do viacerých pohľadov. Každý z nich zobrazuje vybranú časť informácií ktorá je vybraná podľa kategórie, do ktorej patrí. Bude to jasnejšie, ak si prejdeme týchto šesť pohľadov:

- Osoby

- Rodina

- Rodokmeň

- Zdroje

- Lokality

- Médiá

Predtým, ako sa budeme venovať podrobnému popisu dostupných pohľadov, ukážeme Vám ako prepínať medzi jednotlivými pohľadmi.

### Prepínanie medzi pohľadmi a spôsobmi prehliadania

Ako už bolo povedané, máme 6 rôznych pohľadov. Naviac k tomu ešte existujú dva režimy prehliadania. V ktorom práve ste rozlíšite jednoducho: ak vidíte vertikálne zoradené ikony v bočnom paneli na ľavej strane okna, ste v režime Bočný panel. Ak naopak miesto ikon vidíte rad záložiek s nadpismi /Osoby, Rodina, Rodokmeň, Zdroje, Lokality, Médiá/, usporiadaných vodorovne naprieč celým oknom, ste v režime prehliadania pomocou záložiek. Režimy môžete prepínať voľbou Zobraziť Bočný panel .

V režime Bočný panel sa pohľad prepne kliknutím na želanú ikonu bočného panela.

#### Prehliadanie v bočnom paneli

Ukazuje spôsob prehliadania pomocou bočného panelu.

V režime záložiek sa pohľad prepne kliknutím na zodpovedajúcu záložku.

#### Prehliadanie pomocou záložiek

Ukazuje spôsob prehliadania pomocou záložiek.

### Pohľad Osoby

Keď &app; otvorí databázu prvýkrát, zobrazenie je nastavené na pohľad "Osoby" ( a ). Pohľad Osoby ukazuje zoznam jednotlivcov, údaje ktorých sú uložené v databábáze.

Jednotlivci sú zoradení v stromovej štruktúre podľa rodinného priezviska. Kliknutím na šipku vľavo od rodinného priezviska sa zobrazí úplný zoznam osôb s daným priezviskom. Ďalšie kliknutie zoznam znovu "zabalí" a zobrazia sa len priezviská.

Vo východzom stave pohľad Osoby zobrazuje tieto stĺpce: Meno, &app; ID čísla, pohlavie, a dátumy Dátum narodenia a Dátum úmrtia. Stĺpce môžete pridávať alebo odstraňovať v dialógu Nastavenie stĺpcov (Editovať Nastavenie stĺpcov) zaškrtnutím položky. Poradie zobrazenia môžete zmeniť pretiahnutím stĺpca myšou na želané miesto v editore. Kliknite na tlačítko OK, čím opustíte dialóg a uvidíte vykonané zmeny v pohľade Osoby.

#### Nastavenie stĺpcov

Nastavenie stĺpcov je dostupné a funguje rovnako v každom pohľade.

#### Dialóg Nastavenie stĺpcov

Zobrazenie dialógu nastavenia stĺpcov.

#### Filtre

Genealogické databázy môžu obsahovať informácie o veľkom počte osôb, rodín, lokalít a objektov. Môže sa potom ľahko stať, že v konkrétnom pohľade je veľmi dlhý zoznam, s ktorým sa obtiažne pracuje. &app; Vám poskytuje prostriedok ako to zvládnuť, fitrovaním zoznamu na taký rozsah, ktorý sa ľahšie zvláda.

##### Zobrazené ovládacie prvky filtra

Ukazuje ovládacie prvky filtra.

Keď &app; otvorí databázu, neuplatňuje sa nijaký filter. Napríklad v pohľade Osoby sa bežne zobrazia všetky osoby. Ak chcete použiť filter, zvoľte Zobraziť Filter , čím sa umiestni nové menu tesne nad zoznam osôb. Po kliknutí na tlačítko s dvomi šipkami sa ukáže zoznam kritérií, pomocou ktorých môžete fitrovať zobrazené osoby. Zvoľte si nejaký (napr. "Muži" alebo "Osoby s deťmi"), a kliknite Použiť.

##### Zobrazenie filtra

Menu filtra je bežne schované aby bol display prehľadnejší. Na jeho zobrazenie zvoľte Zobraziť Filter . Uvedomte si, že aj vtedy keď nie je menu viditeľné môže byť filter zapnutý. (Filtrovanie je trvalé). Ak si nie ste istí tým, či sú Vaše dáta filtrované, zobrazte menu s filtrami ( Zobraziť Filter ) a skontrolujte či je nejaký filter zapnutý.

##### Príklad použitia filtra

Pre zobrazenie iba osôb mužského pohlavia, zvoľte filter Muži, potom kliknite na tlačítko Použiť. Na zrušenie všetkých filtrov nastavte filter na Celá databáza, a kliknite na tlačítko Použiť.

### Pohľad Rodina

Pohľad Rodina zobrazuje informácie o rodine aktuálne vybranej osoby, nazývanej Aktívna. Konkrétne toto zobrazenie ukazuje najbližšie vzťahy osoby.

#### Pohľad Rodina

Ukazuje zobrazenie Rodiny.

Pohľad Rodina zobrazuje nasledujúce políčka:

Aktívna osoba

  Zobrazuje dáta narodenia a úmrtia zvoleného jednotlivca. Na editovanie údajov Aktívnej osoby kliknite do vnútra políčka. Kliknutím na tlačítko s dvomi šipkami vpravo od okna Aktívnej osoby sa novou aktívnou osobou sa stane aktuálny manžel/(ka) osoby.

Vzťah

  Zobrazuje dátumy narodenia a úmrtia manžel/(ky) Aktívnej osoby.

  #### Terminológia

  V pohľade Rodina pre jednoduchosť uvádzame termín "manžel/(ka)", môže to rovnako byť partner, či partner v civilnom zväzku a pod.

  Na editovanie vzťahu k Aktívnej osobe kliknite dvakrát na jej manžela/(ku). Ak chcete editovať osobné informácie manžela(ky), použite Shift-klik (t.j. pridržať Shift a kliknúť). Na pridanie novej osoby a vytvorenie jej vzťahu k Aktívnej osobe použite ikonu vpravo hore od políčka vzťahu. Kliknutím na strednú ikonu vytvoríte vzťah medzi Aktívnou osobou a ďalšou osobou, ktorá už je uložená v databáze. Kliknutím na (-) tlačítko zrušíte vzťah medzi označeným manželom/(-kou) a Aktívnou osobou. /Manželka/(ka) sa tým z databázy nevymaže/.

Rodičia Aktívnej osoby

  Tlačítka + a - slúžia na priradenie a odobratie rodičov Aktívnej osoby. Kliknutie na tlačítko so šipkou vpravo spôsobí, že sa z otca stane nová Aktívna osoba, a ako jeho manželka bude označená matka.

Rodičia manžela/(ky)

  Funkcie v tomto políčku sú rovnaké ako u rodičov Aktívnej osoby.

Deti

  Zobrazuje deti Aktívnej osoby a jej/jeho terajšej manželky/manžela. Zoznam detí môže byť ľubovoľne zoradený kliknutím na hlavičku stĺpca.

  Okrem stĺpcov Meno, ID, Pohlavie, Dátum narodenia a Dátum úmrtia je v zozname aj stĺpec Štatút. Slová štatútu vyjadrujú vzťah medzi dieťaťom a jeho rodičmi (napr. narodenie, adopcia, atď.).

  Podobne ako ostatné, aj políčko Deti má priradené tlačítka. Tlačítkom so šipkou vľavo dosiahnete to, že sa z dieťaťa stane Aktívna osoba. Ďalšími dvomi tlačítkami sa pridá nové dieťa do rodiny: horné pridá novú osobu do databázy ako dieťa Aktívnej osoby, spodné len vytvorí vzťah osoby už existujúcej v databáze k Aktívnej osobe. Posledným tlačítkom (-) celkom dole odoberiete označené dieťa z rodiny. (Poznamenávame, že odobratím dieťaťa z rodiny sa dieťa nevymaže z databázy).

  #### Menu z pravého tlačítka

  Väčšina horeuvedených funkcií je dostupná aj kliknutím pravého tlačítka myši.

Usporiadanie pohľadu Rodina sa dá zmeniť z rozvrhnutia "zľava-doprava" , na vertikálne "zhora-dole" . Toto sa vykoná v dialógu Editovať Preferencie vo voľbe Zobrazenie.

#### Alternatívny pohľad na rodinu

Ukazuje alternatívny pohľad na rodinu.

### Pohľad Rodokmeň

Pohľad Rodokmeň zobrazuje rodinný strom predkov Aktívnej osoby. V závislosti od rozmeru okna dokáže zobraziť až päť generácií. Každá osoba je zastúpená obdĺžnikom s označením mena. Z každého obdĺžnika vystupujú dve línie. Horná ukazuje na otca, a spodná na matku osoby. Plné čiary zobrazujú vzťah narodenia, zatiaľ čo bodkované vzťahy iné, ako napr. adopcia, vzťah nevlastného rodiča, pestúnstvo, atď.

#### Pohľad Rodokmeň

Ukazuje rodokmeň.

Pri pohybe kurzora myši nad obdĺžnikom sa tento zväčší, a zobrazí dátumy narodenia a úmrtia. Ak umiestnite kurzor na spojovaciu líniu, čiara sa zvýrazní a indikuje tak aktívnu väzbu. Dvojklikom na čiaru sa zodpovedajúci predok stane Aktívnou osobou.

#### Menu Deti

Zobrazuje menu detí v pohľade rodokmeň.

Vľavo od Aktívnej osoby je tlačítko so šipkou vľavo. Ak má Aktívna osoba deti, kliknutím na toto tlačítko sa otvorí zoznam detí danej osoby. Označením niektorého z detí sa z neho stane Aktívna osoba.

Vzhľad mien detí v menu slúži na rozlišovanie medzi vetvami stromu bez potomkov a pokračujúcimi vetvami. Deti ktoré majú deti, sa zobrazujú tučným typom písma a kurzívou, zatiaľ čo deti bez potomkov sa zobrazia bežným typom písma. Ak má aktívna osoba iba jedno dieťa nezobrazí sa nijaké menu (neposkytuje nijaký výber), a z dieťaťa sa stane Aktívna osoba po kliknutí na tlačítko so šipkou.

Na pravej strane okna sú dve tlačítka so šipkami vpravo. Po kliknutí na horné sa Aktívnou osobou stane otec Aktívnej osoby. Kliknutím na spodné sa Aktívnou osobou stane matka Aktívnej osoby.

#### Osobné kontextové menu

Zobrazuje kontextové menu v pohľade rodokmeň.

Kliknutím pravým tlačítkom do rámčeka ľubovoľnej osoby v pohľade Rodokmeň sa vyvolá "kontextové menu". Okrem iného, kontextové menu obsahuje podmenu so zoznamami: Manželia, Súrodenci, Deti, a Rodičia danej osoby. Neaktívne (sivé) submenu indikuje, že v danej kategórii nie sú dáta k dispozícii. Podobne ako u horeuvedeného menu týkajúceho sa detí, rodičovské menu a menu detí rozlišuje medzi rodinami bez potomkov, a pokračujúcimi líniami.

#### Pohľad na rodokmeň s ukotvením

Zobrazuje pohľad na rodokmeň s nastaveným ukotvením.

V pohľade Rodokmeň existuje pokročilejší spôsob na označovanie generácií. Sprístupní sa nastavením ukotvenia na nejakú aktívnu osobu. Po nastavení ukotvenia sú generácie označované nasledovne:

- Osoba s ukotvením (a jej generácia) je označená ako 0.

- Generácie predkov sú číslované kladnými celými číslami (1, 2, 3, atď.).

- Generácie potomkov sú označené zápornými celými číslami (-1, -2, -3, atď.).

- V každom prípade, číslo predstavuje počet generácií medzi očíslovanou generáciou a osobou s ukotvením. V tomto režime môžete prechádzať po rozsiahlych líniách rodokmeňa a sledovať počet generácií počítaných od osoby s ukotvením.

Nastavenie kotvy sa vykoná tak, že si zvolíte osobu ktorú si želáte aby bola aktívna /v pohľade Rodokmeň kliknutím na čiaru ktorá vedie k osobe od dieťaťa k želanej osobe/. Potom, stále v pohľade Rodokmeň kliknite niekde na plochu hlavného okna. Ukáže sa Vám kontextové menu. Zvoľte položku menu Označiť ukotvenie, a v ľavom dolnom rohu sa objaví meno osoby s ukotvením. Toto nové nastavenie Aktívnej osoby zostane v platnosti dovtedy, kým znovu nekliknete pravým tlačítkom a nezvolíte Odstrániť ukotvenie, alebo ak je zvolená nová Aktívna osoba, ktorá nemá vzťah k osobe s ukotvením.

### Pohľad Zdroje

Pohľad Zdroje zobrazuje zoznam zdrojov informácií uložených v databáze. Môže obsahovať rozličné dokumenty (rodné, úmrtné listy, sobášne, atď.), knihy, filmy, časopisy, osobné denníky, t.j. prakticky všetko, čo môže poskytnúť genealogickú informáciu. GRAMPS umožňuje uvádzať zdroj pre každú udalosť ktorú zaznamenáte (narodenia, úmrtia, svatby, atď.). Pohľad Zdroj uvádza o zdroji toto: Názov, ID, a Autor, prípadne Publikované informácie, ktoré sa na zdroj viažu.

Zoznam môže byť zoradený obvyklým spôsobom, kliknutím na záhlavie stĺpca. Jedným kliknutie pre vzostupné, ďalším pre zostupné poradie. Na nové usporiadanie zobrazených a pridanie nových stĺpcov sa môže použiť Dialóg pre nastavenie stĺpcov.

#### Pohľad Zdroje

Ukazuje pohľad Zdroje.

### Pohľad Lokality

Pohľad Lokality uvádza zoznam zemepisných miest, v ktorých sa odohrali udalosti zachytené v databáze. Môžu to byť miesta narodenia, úmrtia, miesto konania svatby osôb, ako aj ich bydlisko, zamestnanie, adresy školské, alebo akékoľvek iné mysliteľné odkazy na zemepisné miesto. Položky pohľadu Lokality sú Meno lokality, ID, Farnosť, Mesto, Okres/kraj, a Krajina. Každý zo stĺpcov sa môže použiť na zoradenie podľa obvyklých pravidiel. Na nové usporiadanie zobrazených a pridanie nových stĺpcov sa môže použiť Dialóg pre nastavenie stĺpcov.

#### Pohľad Lokality

Ukazuje pohľad Lokality.

### Pohľad Médiá

#### Pohľad médiá

Ukazuje pohľad Médiá.

Pohľad Médiá je zoznam Mediálnych Objektov použitých v databáze. Mediálnymi objektami sú akékoľvek súbory, ktoré sú nejako spojené s uloženými genealogickými dátami. Technicky, ako mediálny objekt je možné uložiť akýkoľvek súbor. Najčastejšie to sú obrázky, zvukové súbory, animácie, atď. Zoznam položiek uvádza nasledovné: Názov, ID, Typ, a Cesta k Mediálnemu Objektu. Na nové usporiadanie zobrazených stĺpcov sa môže použiť Dialóg pre nastavenie stĺpcov, ktorý sa riadi obvyklými pravidlami pre triedenie. Horná časť okna GRAMPS zobrazuje náhľad (ak je k dispozícii), a informáciu o Mediálnom Objekte.