# Príkazový riadok

Táto príloha poskytuje popis možností príkazového riadku pri spustení aplikácie &app; z terminálu.

&app; bol navrhnutý ako interaktívny program. Používa preto grafické zobrazenie a nedá sa spustiť z naozajstnej ne-grafickej konzoly. Stálo by neúmerné úsilie aby bolo možné spúšťať ho z čisto textového terminálu. Preto súbor príkazov príkazového riadku nemá za cieľ úplne sa zbaviť závislosti na grafickom prostredí. Uľahčuje iba vykonávanie niektorých (typických) úloh. Umožňuje tiež, aby ste tieto úlohy mohli vykonávať pomocou skriptov. Grafické prostredie musí byť však stále dostupné!

Skrátka, príkazový riadok poskytuje neinteraktívne správanie, ale nezbavuje závislosti na grafickom prostredí. Berte to tak, ako to je !

## Dostupné voľby

Táto časť poskytuje zoznam všetkých príkazov a volieb príkazového riadku dostupných v &app;e. Ak sa chcete dozvedieť viac, pozrite na nasledovné sekcie: a a .

### Voľby formátu

Formát akéhokoľvek súboru ktorý sa má otvoriť, importovať alebo exportovať sa dá určiť voľbou `-f format`. Prípustné hodnoty format sú uvedené nižšie.

grdb

  &app; databáza. Tento formát je k dispozícii pre otvorenie, import a export. Ak nie je zadaný, &app; ho otvorí, ak má súbor príponu .grdb

gramps-xml

  &app; XML databáza. Tento formát je k dispozícii pre otvorenie, import a export. Ak nie je zadaný, &app; ho otvorí, ak má súbor príponu .gramps

gedcom

  GEDCOM súbor. Tento formát je k dispozícii pre otvorenie, import a export. Ak nie je zadaný, &app; ho otvorí, ak má súbor príponu .ged

gramps-pkg

  &app; balíček.Tento formát je k dispozícii pre import a export. Ak nie je zadaný, &app; ho otvorí, ak má súbor príponu .gpkg

geneweb

  GeneWeb súbor. Tento formát je k dispozícii pre import a export. Ak nie je zadaný, &app; ho otvorí, ak má súbor príponu .gw

wft

  Web Family Tree. Tento formát je k dispozícii len pre export. Ak nie je zadaný, &app; ho otvorí, ak má súbor príponu .wft

iso

  CD image. Tento formát je k dispozícii len pre export. Musí byť vždy výslovne zadaný.

### Voľby pre otvorenie

Sú dva spôsoby ako zadať názov súboru ktorý má &app; otvoriť:

- zadať len názov súboru

- použiť `-O `názov_súboru`` alebo voľbu `-open=`názov_súboru``

Ak je zadaný názov súboru bez príznaku voľby, aplikácia sa pokúsi otvoriť súbor a spustí interaktívne sedenie &app;.

Ak nie je zadaná spolu s menom súboru nijaká voľba, &app; bude ignorovať zvyšok argumentov príkazového riadku. Na otvorenie súboru a prácu s dátami použite voľbu -O.

Formát je možné špecifikovať príkazom `-f format` alebo `--format=format` ktoré nasleduje hneď za `meno_súboru`. Ak nie je špecifikovaný, GRAMPS sa ho pokúsi odhadnúť na základe údaja `meno_súboru`.

Priamo je možné otvárať len formáty grdb, gramps-xml, a gedcom. Pri ostatných formátoch budete musieť použiť voľbu import, ktorá vytvorí prázdnu databázu, a potom do nej importuje údaje.

Otvoriť je možné iba jeden súbor. V prípade ak potrebujete kombinovať údaje z viacerých zdrojov, budete musieť použiť voľbu import.

### Voľby pre import

Súbory určené pre import je možné určiť voľbou`-i `názov_súboru`` alebo `--import=`názov_súboru``. Formát sa dá určit pomocou voľby `-f format` alebo `--format=format`, ktorá nasleduje bezprostredne za údajom `názov_súboru`. Ak nie je voľba zadaná, GRAMPS sa pokúsi odhadnúť ho na základe údaja `názov_súboru`.

Jedným príkazom je možné importovať viacero súborov. V takom prípade &app; začlení dáta z nasledujúceho súboru do databázy, ktorá je v danej chvíli k dispozícii.

Pri zadávaní viac, ako jedného vstupného súboru musí byť pred každým príznak `-i`. Súbory sa importujú v takom poradí, ako bolo určené, t.j. `-i `file1` -i `file2`` a `-i `file2` -i `file1`` môžu mať za následok, že GRAMPS ID vo výslednej databáze budú pre každý prípad rôzne.

### Voľby pre export

Súbory pre export sa dajú špecifikovať pomocou voľby `-o `názov_súboru`` alebo `--output=`filename``. Formát je možné určiť voľbou `-f` nasledujúcou bezprostredne za údajom `názov_súboru`. Ak nie je špecifikovaný, GRAMPS sa pokúsi ho odhadnúť z údaja `názov_súboru`. Pre formát iso je `názov_súboru` vlastne meno adresára do ktorého zapísaná databáza GRAMPS. Pre grdb, gramps-xml, gedcom, wft, geneweb, a gramps-pkg, `názov_súboru` je menom výsledného súboru.

Jedným príkazom je možné exportovať viacero súborov. V takom prípade &app; sa pokúsi zapísať viacero súborov za použitia údajov z databázy, ktorá je v danej chvíli k dispozícii.

Ak je zadaných viac výstupných súborov, pred každým musí byť príznak `-o`. Súbory sú zapisované postupne za sebou podľa určeného poradia.

### Voľba akcie

Činnosť, ktorá sa má vykonať na importovaných údajoch môže byť určená pomocou `-a action` alebo voľbou `--action=action`. Vykoná sa to až po úspešnom skončení všetkých importov.

Bežne dostupné činnosti sú:

summary

  Je to tá istá činnosť ako Zostavy Zobraziť Sumár

check

  Táto činnosť je identická s Nástroje Spracovanie databázy Skontrolovať a opraviť.

report

  Táto činnosť spustí vytváranie zostáv príkazom z príkazového riadku. Pretože zostavy obykle majú mnoho vlastných volieb, musí za touto činnosťou nasledovať reťazec s voľbami. Reťazec sa zadá voľbou `-p option_string` alebo `--options=option_string`.

  Reťazec s voľbami pre zostavu musí vyhovovať nasledujúcim podmienkam:

  - Nesmie obsahovať žiadne medzery. Ak niektoré argumenty potrebujú aby bola medzera vložená, reťazec sa musí vložiť s uvodzovkami.

  - Reťazec s voľbou musí uvádzať dvojicu názvu a hodnoty voľby.

  - V rámci dvojice musia byť názov a hodnota oddelené znamienkom rovnosti.

  - Jednotlivé dvojice musia byť oddelené čiarkami.

  Väčšina volieb pre zostavy je individuálna pre každú zostavu, ale nájdu sa medzi nimi aj niektoré spoločné voľby.

  name=report_name

    Táto povinná voľba určuje ktorá zostava sa má vytvoriť. Ak sa zadané meno zostavy /report_name / nezhoduje s nijakou dostupnou zostavou, zobrazí sa chybové hlásenie, nasledované zoznamom zostáv ktoré sú k dispozícii.

  show=all

    Zobrazí zoznam všetkých volieb, ktoré sú pre danú zostavu k dispozícii.

  show=option_name

    Zobrazí popis funkcie sprostredkovanej voľbou s názvom /option_name/, ako aj povolené typy a hodnoty pre túto voľbu.

  Horeuvedenými voľbami zistíte všetko, čo sa týka danej zostavy.

  V prípade, že nebola zadaná nijaká voľba, použije sa hodnota, ktorá bola použitá naposledy. Ak takáto zostava nebola nikdy predtým generovaná, použije sa, ak bude vyhovovať, hodnota z naposledy generovanej zostavy. Ak taká nie je, použije sa východzia hodnota.

  &app;

Ak zadáte viac ako jednu výstupnú akciu, pred každou z nich musí byť príznak `-a`. Akcie sa vykonávajú postupne jedna za druhou v poradí, ako bolo stanovené.

&cmdplug;

## Operácia

- Ak prvý argument na príkazovom riadku nezačína pomlčkou (t.j. bez príznaku), &app; sa pokúsi otvoriť súbor s názvom ktorý je zadaný na príkazovom riadku, a spustí ineraktívne sedenie, pričom ostatné argumenty príkazového riadku budú ignorované.

- Ak je zadaný príznak `-O`, &app; sa pokúsi o otvoriť súbor daného mena a pracovať s danými údajmi tak, ako bolo zadané ostatným parametrami príkazového riadku.

  Pri jednom spustení &app;u je možné otvoriť iba jeden súbor. Ak potrebujete získať údaje z viacerých zdrojov, použite voľby pre import s príznakom`-i`.

- Na príkazovom riadku s príznakom `-O` alebo bez neho by mohlo byť viacero importov, exportov a činností, ďalej špecifikovaných použitím príznakov `-i`, `-o`, a `-a`.

- Na vzájomnom poradí volieb `-i`, `-o`, alebo `-a` nezáleží. Poradie ich vykonania bude vždy: všetky importy (ak sú nejaké) -> všetky exporty (ak sú nejaké) -> všetky akcie (ak sú nejaké).

  Prvé musí byť vždy otvorenie!

- Ak nie je zadaná žiadna z volieb`-O` alebo `-i`, gramps otvorí hlavné okno a začne obvyklé interaktívne sedenie s prázdnou databázou, keďže nie sú nijaké údaje ktoré by mal spracovať.

- Ak nie je zadaná žiadna z volieb `-o` alebo `-a` gramps otvorí hlavné okno a začne obvyklé interaktívne sedenie s databázou, ktorá vznikla otvorením a vykonaním všetkých prípadných importov. Táto databáza je uložená v súbore `import_db.grdb`, v adresári `~/.gramps/import/.`

- Ak dôjde pri importe, exporte, či akcii k chybám, budú nasmerované buď do stdout (ak sa jedná o výnimky spracované grampsom) alebo do stderr (ak nie sú) Pre uloženie hlásení stdout a stderr do súborov použite štandardné presmerovania shellu.

## Príklady

Na vykonanie importu 4 databáz (ktorých formáty sa dajú určiť podľa ich názvov) a potom kontroly výslednej databázy na výskyt chýb, môžete napísať:

  `gramps -i`file1.ged` -i `file2.gpkg` -i `~/db3.gramps` -i `file4.wft` -a `check``

Na to, aby ste v horeuvedenom príklade výslovne určili formáty horeuvedených súborov, pridajte za názov súboru patričnú voľbu: `-f`

  `gramps -i `file1.ged` -f gedcom -i `file2.gpkg` -f gramps-pkg -i `~/db3.gramps` -f gramps-xml -i `file4.wft` -f wft -a check`

Na zapísanie databázy ktorá je výsledkom všetkých importov, zadajte príznak `-o` (použite `-f` ak názov súboru neumožňuje, aby gramps odhadol formát):

  `gramps -i `file1.ged` -i `file2.gpkg` -o `~/new-package` -f gramps-pkg`

Na uloženie chybových hlásení z horeuvedeného príkladu do súborov `outfile` a `errfile`, spustiť :

  `gramps -i `file1.ged` -i `file2.dpkg` -o `~/new-package` -f gramps-pkg >`outfile` 2>`errfile``

Importovať tri databázy a spustiť interaktívne sedenie gramps s výsledkom:

  `gramps -i `file1.ged` -i `file2.gpkg` -i `~/db3.gramps``

Otvoriť databázu, a na základe jej údajov generovať zostavu typu timeline vo formáte PDF, s výstupom do súboru: `my_timeline.pdf`

  `gramps -O `file.grdb` -a report -p name=timeline,off=pdf,of=my_timeline.pdf`

  Použite name=timeline,show=all na zistenie všetkých volieb, ktoré sú dostupné pre zostavu typu timeline. Pre zistenie podrobností o konkrétnej voľbe, použite show=názov_voľby, t.j. reťazec name=timeline,show=off .

  Reťazec name=show použite, ak sa chcete dozvedieť mená zostáv.

A nakoniec, pre normálne interaktívne spustenie aplikácie zadajte:

  `gramps`