# Štart aplikácie

V tejto kapitole začneme od začiatku. Ukážeme Vám, ako spustiť &app; a ako v prípade potreby získať pomoc.

## Štart aplikácie GRAMPS

&app; môžete spustiť nasledovne:

Z menu Aplikácie

  Zvoľte &app; v zozname programov zobrazených v menu Aplikácie na vašom počítači. (Umiestnenie a vzhľad tohto menu sa môže medzi distribúciami Linuxu nepatrne líšiť.) Na desktope GNOME nájdete &app; v Aplikácie Ostatné .

Z príkazového riadku

  Ak ste v Linuxe zbehlý/á a pracujete rád/a s príkazovým riadkom, môžete &app; spustiť v termináli príkazom `gramps` a klávesou Enter.

  Ak si prajete, aby &app; pri štarte otvoril špecifickú databázu, alebo aby importoval specifický súbor, môžete použiť názov súboru ako argument príkazového riadku:

  `gramps` `filename.grdb`

  kde `filename.grdb` je meno súboru, ktorý chcete otvoriť. Príkazový riadok poskytuje oveľa viac možností na spustenie &app;u, a jeho prostredníctvom sa vykonávajú rozličné úkony. Podrobnejšie odkazy popisujúce možnosti príkazového riadku nájdete v .

## Prvé spustenie aplikácie GRAMPS

Pri prvom spustení programu zobrazí GRAMPS svoje úvodné dialógy. Postupujte podľa inštrukcií ktoré Vás prevedú cez sekcie Informácie o bádateľovi, Formáty numerických údajov, Podpora alternatívnych kalendárov a rozšírenie o SPD. Väčšina dialógov nepotrebuje ďalšie vysvetlenie.

### Dialógy

V tomto manuáli budeme spomínať dialógy často. Dialóg je vyskakujúce okno, do ktorého sa zapisujú údaje.

Odporúčame Vám, aby ste na vyzvanie GRAMPSu zadali svoje osobné informácie. GRAMPS ich používa výlučne na to, aby mohol vytvoriť platné výstupné súbory GEDCOM (u ktorých sa vyžaduje uvedenie autora súborov). Ak si želáte ich neposkytnúť, buďte si vedomý toho, že vaše exportované súbory GEDCOM nebudú považované za platné.

### Dialógové okno pri prvom spustení GRAMPS: Informácia o bádateľovi

Zobrazí okno s údajmi o bádateľovi.

### Zadanie osobných údajov

Tieto údaje môžete zadať kedykoľvek neskôr cez dialóg Preferencie, v kategórii Databáza/Informácia o bádateľovi.

## Voľba databázy pri spustení

Ak je &app; spustený bez zvolenej databázy, zobrazí sa nasledujúce okno s výzvou na zadanie tej databázy, ktorá sa má otvoriť.

### Okno otvoriť databázu

Otvorenie databázy.

Na otvorenie nedávno otvorenej databázy si vyberte hornú ponuku, zvoľte vašu databázu v menu a kliknite na tlačítko OK.

Ak chcete otvoriť existujúcu databázu, ktorá nebola nedávno otvorená, označte strednú voľbu a kliknite na tlačítko OK. &app; Vás vyzve, aby ste špecifikovali názov databázy ktorá sa má otvoriť.

Na vytvorenie novej databázy zvoľte "Vytvoriť novú databázu"

### Voľba súboru

Ak ste pracovali aj s verziou GRAMPSu 1.0.X všimnete si, že verzia 2.0 už nevyžaduje, aby ste určili adresár pre uloženie databázy.

## Pomoc

GRAMPS má menu Pomocník kde sa môžete obrátiť pre rady. Má tieto položky:

Užívateľský manuál

  Elektronická verzia manuálu dostupná pri práci s programom GRAMPS.

FAQ

  Zoznam najčastejšie kladených otázok o &app;e.

Domovská stránka GRAMPSu

  Link na www stránky projektu GRAMPS.

konferencie GRAMPSu

  Sprostredkuje priamy prístup k archívom konferencie &app;u.

Oznámiť chybu

  Zvoľte túto položku pre zaslanie oznámenia o chybe &app;u do nášho systému na sledovanie chýb. (&app; je živým projektom. Chceme vedieť o akomkoľvek probléme s ktorým sa stretnete, aby sme mohli pracovať na jeho vyriešení v prospech nás všetkých.)

Ukázať stav modulov

  Túto položku zvoľte na zobrazenie stavu prípadných vami nahraných modulov.

Otvoriť ukážkovú databazu

  Zvoľte položku na otvorenie ukážkovej databázy dodanej spolu s GRAMPSom. Táto databáza obsahuje fiktívne osoby, a slúži ako užitočný príklad určený na to, aby ste sa s GRAMPSom naučili pracovať.