# Úvod

GRAMPS je software určený pre genealogický výskum. Aj keď sa podobá na ostatné genealogické programy, ponúka niektoré unikátne a účinné vlastnosti ktoré rozoberieme v ďalšom.

GRAMPS je programovým balíkom typu Open source, čo znamená, že ho môžete voľne kopírovať a distribuovať. Je vyvíjaný a udržiavaný teamom dobrovoľníkov z celého sveta ktorí sa snažia o to, aby bol GRAMPS výkonný a pritom jednoducho používateľný.

## Prečo používať GRAMPS?

Väčšina genealogických programov Vám umožňuje ukladať informácie o Vašich predkoch a potomkoch. Obvykle zobrazujú rodinné vzťahy potomkov či predkov prostredníctvom grafického zobrazenia, grafov, prípadne zostáv so správami. Niektoré umožňujú vkladať obrázky či médiá iného druhu. Väčšina z nich Vám umožní ukladať informácie aj o osobách, ktoré nie sú spriaznené s primárnou rodinou ktorú skúmate. Majú prípadne iné vlastnosti, ktoré Vám umožňujú výmenu dát s inými programami a tlač rôznych typov výstupov.

GRAMPS má všetky tieto uvedené vlastnosti a mnohé ďalšie. Hlavne, umožňuje aby ste integrovali útržky informácií, tak ako sa naskytnú v priebehu Vášho skúmania, v jednom mieste — Vašom počítači. Dáta v počítači môžete upravovať, porovnávať a analyzovať miesto toho, aby ste zápasili so stohmi papierov.

## Čo nového pribudlo od 1.0.X

Ak je pre Vás GRAMPS novinkou, asi nebude podstatné dozvedieť sa v čom sa líši GRAMPS vo verzii 2.0.0 (predmet tohto manuálu) od predchádzajúcich verzií. V tom prípade by ste mohli túto časť preskočiť.

Ak už GRAMPS poznáte, a zaujímate sa o nové črty a prvky verzie 2.0.0, čítajte ďalej:

Základ postavený na databáze Berkeley

  Ako základný formát pre GRAMPS sme prevzali 'Berkeley database format' (BSDDB), vo svete najrozšírenejšiu vývojársku datatabázu typu Open source.

  Táto zmena nám umožnila, aby sme prekonali problémy nárokov na výkon a pamäť vetvy 1.0.X. Pri tomto novom základe databáza o veľkosti stoviek tisícov osôb už nepredstavuje vážnu prekážku.

  Prípona pre súbory BSDDB databázy GRAMPSu je .grdb. Tento nový formát je otvorený, a je plne dokumentovaný vo vývojárskej správe API, dodávanej spolu so zdrojovým kódom GRAMPSu.

  ### Preferovaný formát

  Preferovaným a zároveň základným formátom pre &app; je nový formát BSDDB.

  Dôsledkom nového základu databázy je to, že funkcia "uložiť" už viac nie je potrebná (ba ani možná). Zmeny sa uplatnia okamžite po ich vykonaní; znamená to, že kliknutie na tlačítko OK v časti Osoba, Rodina, Zdroj, Lokalita, Mediálny objekt alebo Editor udalostí okamžite zapíše zmeny do databázy.

  V predchádzajúcich verziách bolo možné "ukončiť bez uloženia." Táto voľba ako taká už neexistuje, ale vo verzii 2.0.0 môžete dosiahnuť rovnaký výsledok príkazom "zrušiť" všetky zmeny a následným zavretím.

  Teraz je tiež je možné predchádzajúce kroky vrátiť.

Ostatné dababázové formáty

  Kvôli spracovávaniu formátov GRAMPS XML a GEDCOM, sme okrem základu BSDDB začlenili aj spustenie databázy "v pamäti". Znamená to, že je možné otvárať súbory v týchto dvoch formátoch a pracovať s ich dátami bez toho, aby bolo potrebné najprv vytvoriť novú databázu a importovať do nej dáta. Pretože tento prístup vyžaduje aby GRAMPS udržiaval v pamäti všetky dáta, hodí sa len pre malé databázy (v závislosti na veľkosti dostupnej pamäti).

  ### Editovanie GEDCOM

  Uvedomte si prosím, že pri importe do GRAMPSu sa môžu stratiť niektoré informácie, ktoré GEDCOM súbor obsahuje . Súbor sa nezmení pri otvorení a čítaní. Ak ale boli vykonané nejaké zmeny a tieto neboli pred zavretím zrušené, dáta sa pri zavretí GRAMPSu uložia s rizikom možnej straty dát.

Integrácia užívateľského rozhrania

  Zlepšili sme integráciu GRAMPSu do prostredia GNOME spôsobom, ktorý je spoločný pre mnohé linuxové distribúcie. Všetky formáty ktoré GRAMPS pozná sú teraz registrované ako mime type, každý má vlastnú ikonu a GRAMPS ako defaultný handler. Po dvojkliku na ľubovoľný súbor v niektorom z týchto formátov GRAMPS súbor spustí a otvorí.

  Ďalej sme pridali podporu funkciu "nedávne dokumenty" podobne ako GNOME a začlenili sme ju aj do GRAMPSu.

Zlepšenia rozhrania

  V rozhraní sme vykonali početné zmeny. Väčšina z nich sú drobné a čiastkové zlepšenia, a nie je ich možné tu všetky vymenovať. Medzi najdôležitejšie patria:

  - Odstránenie abecedných záložiek.

  - Možnosť pridávať/odstraňovať a /preskupovať stĺpce v zobrazovaných zoznamoch.

  - Odstránenie funkcie Uložiť a pridanie funkcie krok Späť.

  - Korektná správa okien.

  - Pridanie podpory Tipu pre dnešný deň.

  - Kontextové menu spojené s osobou (kliknutím pravého tlačítka) v pohľadoch Rodokmeň, zobrazenie rodičov, detí, manželov a súrodencov.

  - Pridanie Pomocníka pre export.

  - Funkcia Hľadať zabudovaná do zobrazenia zoznamov.

  - Pridanie Dialógu pre voľbu dátumov.

  - Zlepšenia editora mien: patronymické mená a neviazané zoskupovanie.

  - Podpora funkcie "nedávne dokumenty" (tak v GRAMPSe ako aj v GNOME).

Import a Export

  Pridali sme filtre pre import a export pre formát GeneWeb.

Zostavy

  - Pridali sme novú výstupnú zostavu: Štatistický graf.

  - Zmenili sme celkový rámec pre výstupné zostavy. Všetky zostavy si teraz uchovávajú nastavenie volieb tak ako ste im ich nastavili.

  - Výstupné zostavy je možné generovať z príkazového riadku bez spustenia interaktívneho sedenia GRAMPSu.

  - API pre výstupné zostavy je oveľa jednoduchšie, a uľahčuje písanie vlastných užívateľských výstupov.

  - Na samostatný výstup, položku knihy, výstup na príkazový riadok stačí jednoduchý kód.

Lokalizácia

  Prístup k zadávaniu a zobrazovaniu dát bol kompletne prepracovaný. Nová štruktúra umožňuje dôkladnejšiu lokalizáciu zobrazovaných údajov ako kedykoľvek predtým, používaním preložiteľných reťazcov.

  Zlepšila sa tiež možnosť zobrazovania mien podľa zvyklostí toho-ktorého jazyka. Priezviská je možné zoskupovať podľa samostatne zvoleného reťazca. Podporujú sa priezviská podľa mena otca, a je možné ľahko naprogramovať nový spôsob akým sa priezviská zobrazujú podľa toho, ako si to rozličné kultúry a jazyky vyžadujú.

## Typografické konvencie

V tejto knihe sú niektoré slová zvlášť typograficky zvýraznené:

- Aplikácie

- `Príkazy` zadávané z príkazového riadka

- `Názvy súborov`

- Text ktorý je možné nahradiť

- Označenie tlačítok a ostatných súčastí grafického rozhrania

- Voľba v menu vyzerá takto: Menu Podmenu Položka menu

- Tlačítka na ktoré môžete kliknúť

- `Text ktorý zapisujete`

Manuál poskytuje naviac vybraný súbor dodatkových informácií v tipoch a poznámkach.

### Tip

Takto vyzerajú tipy a dodatkové informácie

### Poznámka

Takto vyzerajú poznámky.

Nakoniec sú tu varovania, upozorňujúce kde by ste mali byť opatrní:

### Upozornenie - príklad

Takto vyzerá upozornenie. Budete vopred varovaní v prípadoch, kde by ste si mohli spôsobiť ťažkosti.